text:
- Views 126
- Likes
पिक्चर देखइया मन मोला गारी देवत होहू के लव इन टोकियो, लव इन पेरिस- असन महूं हा लव इन रासन दुकान- शीर्षक में लिख दे हौं, फेर का करबे घटना ओइसनेच हे, के मोला लव इन रासन दुकान लिखे बर परगे।
दू साल पहिली के फ्लैशबुक आप मन ला लेगत हौं। रासन के दुकान के लाइन में माटी तेल ले बर अपन लाइन में एक लड़की अउ अपन लाइन में एक लड़का खड़े राहय। दूनो झन आजू-बाजू एके सोझ में होगे राहयं। दूनो झन पहिली एक-दूसर ला देख के मुस्कइन, अउ गोठियाय लगिन।
”तोर का नाव हे?” टूरा पूछिस।
टूरी कहिस- ”चैती अउ तोर का नाम हे?” चैती पूछिस।
टूरा कहिस- ”चैतराम।” दूनो झन खलखला के हांस डरिन। माने हमन चइत महीना में पैदा होय हन? अब दूनो के बीच संवाद शुरु होगे।
”कहां रहिथस?” चैतू हा बात ला आगू बढ़ाइस।
अब चैती कहिस, ”मैं तो अपन ममा गांव आय हौं। नानी ह मोला माटीतेल छोड़ाय बर भेजे हे, मोर गांव तो सिंगदेही ए।”
”कहां तक पढ़े हस?” चैतू फेर पूछिस। पढ़े के नाम ल सुनके चैती लजागे। चैतू हा विधानसभा प्रश्नोत्तरी कर उही बात ल फेर दुहराइस।
अब चैती हांस दीस अउ कहिस, ”मैं आठवीं ग्रेजुएट हौं।”
चैतू के होस उड़ागे, ”ये आठवीं ग्रेजुएट का होथे? तब चैती बताइस, ”मैं आठवीं में तीन साल ले फैल होके उहीच कक्छा में पढ़त हौं।”
चैतू ताली मार के हांसिस। चैती ल वोखर हांसी बने लागिस। चैतू के आंखी के रद्दा ले चैती ह वोखर दिल म उतरगे अउ घर बनालीस। परेम के इही कथा ये, गलती आंखी हा करथे अउ सजा दिल ल मिलथे।
दू दिन बाद कोटा में सक्कर आगे कहिके हांका परगे। हमर गांव में नाचा होथे तब पहिली ले बोरा बिछाके ‘स्पॉट रिजरवेसन’, माटी तेल आथे तब डब्बा मढ़ा के अउ सक्कर आथे तब झोला मढ़ा के नंबर रिजरवेसन करे के प्रथा हे। रासन दुकान मेर फेर दूनो झन सकलागे। दूनो झन एक-दूसर ल देख के हांसिन। चैतू कहिस, ”मोरो झोला ल तोर झोला सोझ मढ़ा दे मैं पाउच खा के आवत हौं।” चैती ह वइसने करिस। चैतू ह खुसबूदार मुंह से इम्प्रेसन जमाय बर पाउच खाके आगे अउ चैती बर सउंफ लाके दे दीस। चैती कहिस, ”टार मैं नइ खांव वोला, मुंह में कैंसर हो जथे कहिथे?” मुंह तो सब के बस्साथे कखरो थोकिन, कखरो जादा। फेर मुंह ल खुसबूदार बनाय बर कैंसर ल काबर नेवता दे जाय। फेर लोगन मानथे कहां? बिच्छी-केकरा छपाय के बाद भी लोगन खाय बर नइ छोड़े हें। न छोड़यं भले वोमा यमराज के फोटू छपा दौ।” चैतू ह चैती के सुग्घर बिचार ल सुनके खुस होगे तभो ले बोलिस, ”लेना ये दरी ले ले हौं तब खाले, अब आगू नई लांवव।” चैती ओखर मया में बंधा गे रहाय, पाउच ल चीर के सउंफ ला गटगट ले खा दीस अउ वचन लीस ”आन दरी ले न मोर बर लाबे न खुदे खाबे।” चैतू हौ कहि के मुड़ी ल हला दीस। परेम में गजब के ताकत होथे, परेम हा असंभव ल घलो संभव बना देथे। दिन भर में बीस ठन पाउच खवइया चैतू ह पाउच छोड़े के परामिस कर डरिस। थोकिन देरी म चैतू पूछिस, ”कब जावथस तब अपन गांव?” चैती कहिस, ”अभी पंद्रा दिन अउ रइहूं।”
”आबे तव बइठे बर घर कोती, तोर नानी के सात घर आगू मोर घर हे। आगू में सत्रा नंबर के बिजली खंभा हे?” चैती कुछु नइ बोलिस मुस्का दीस। दुनो झन गोठ बात में मसगूल राहय, पीछू वाले मन सक्कर ले डरिन फेर वो मन उहीच मेर खड़े रहिन। सक्कर ले के दूनो झन एके संग वापिस आ गें। चैतू ह अपन झोला के एक मुठा सक्कर चैती ल दीस, चैती पूछिस, ”सक्कर मोरो मेर हे फेर तैं मोला अउ काबर सक्कर देवत हस?” चैतू कहिस, ”तैं येला खा अउ प्रामिस कर तैं हमेसा मोर संग मीठ-मीठ बोलबे।” चैती हाथ में सक्कर लेवत बोलिस, ”मैं तोर संग करुच कब बोले हौं?”
अब चैती ह बइठे बर गीस के नहीं, तेखर आंखों देखा हाल मोला नइ मिल पाइस फेर अतका जरूर हे के दुनो झन एके संग तरिया-नदिया, खेत-खार जाय बर धरलीन। माने रोग के लक्छन बढ़गे रहिस। पहुंचत-पहुंचत बात ह चैतू के ददा बुधु तक पहुंच गे। टूरा ल डांटिस डपटिस फेर जात के टूरी होय के कारन जादा डांट-फटकार नइ लगा सकिस हे।
चैती दिखे में बने सुंदर राहय। गोरी नारी, चोक्खी नाक, बड़े-बड़े ओठ, करा बांटी कस चमकदार आंखी, पुस्ट शरीर जवानी हा अभी अंकुरावत रहिस हे, दू बेनी गांथ के पाटी पार के निकलय तब बुढ़वा मन तको एक नजर देख लेत रहिन हें अउ बोलें के बहाना बना के पूछ लेत रहिन हें- ”बने-बने चैती?” चैती तरेर के देखय अउ मनेमन काहय आज मरबे ते काली तेखर ठिकाना नइ हे अउ मोर बने गिनहा के चिन्ता करत हस। चैती बिना कुछु बोले सुटुर-सुटुर रेंग दे।
एक दिन चैतू के दाई ह दुकान जाय के बहाना करके कोठा में लुकागे। ठउके चैती ह बइठे बर आइस। घर ल सुन्ना पाके चैतू ह चैती के मुड़ म चमेली तेल लगाय बर धर लीस। कंघी, दरपन अउ पावडर घलो दिस। चैती ह जिद में उतरगे, तहीं कोर दे ना। कृष्ण घलो राधा के बेनी गुंथे रहिस हे। केसव कस चैतू ह घलो फिरी ऑफर ल खोना नइ चाहत रहिस हे। तेल लगा के कंघी पावडर कर दीस। ठउका ओतके बेर म टेलीबिजन में तेरे मस्त-मस्त दो नै, मेरे दिल का ले गये चैन… वाले गाना चलना शुरु कर दिस। चैतू से रहे नइ गिस। उहू हा मुड़ी ल हला-हला के हीरो मन कस गाये बर धरलीस अउ चैती ल इम्प्रेस करे बर धरलीस। गाना सिरइस तब चैती ल काबा में पाछू कोती ले पोटार लिस अउ चल न दूनो झन उढ़रिया भागबो। चैती ह उहूं कहिस अउ पल्ला भाग गे। चैतू के दाई ह संध में ले देखत राहय। अपन माथा ल ठोंक लीस। रतिहा अपन घरवाले मेर सबो बात ल सुनाइस।
चैतू ह चैती ल एक झन शायर के शायरी के लाइन ल देखाइस जेमा लिखे राहय- तुम हो आजाद, ये तुम्हारा केवल ख्याल है, मेरे हृदय में तुम्हारी सूरत कैद है। परेम करइया के दुसमन सब जमाना होथे। फेर ओ मन ल फरक नइ परय। ज् िाद में अड़गे तब अड़गें। चैतू-चैती के अड़े ले उंकर दाई-ददा मन मान गें। भांवर के बेरा चैती ह धड़ाम-धड़ाम रेंग के सात फेरा पूरा कर दिस। बिदा के बेरा रोइस तको नहीं। आज चैतू-चैती पति-पत्नी हें। अड़बड़ दिन बाद अपन पारा ले मैं चैतू घर नांगर तियारे बर गेंव तब चैती ह पानदान में पानी धर के लाइस। मैं चैतू ल पूछ परेंव-”कइसे जी चैतू, ससुरार कहां बनाएस?” चैतू कहिस, ”ये ह रासन दुकान के फिरी गिफ्ट ये सर जी।” वोखर अतका बात ला सुनके चैती हांस डरिस, वोखर दूनो गाल में गङ्ढा पर गे। चैती के खपसूरती जइसे सुने रहेंव वोइसने पायेंव। चैती के हांसना महूं ल गजब नीक लगिस।
डॉ. राजेन्द्र पाटकर स्नेहिल
हंस निकेतन कुसमी
तह. बेरला, जिला बेमेतरा
(देशबंधु आरकाईव से साभार)


c: text/html

text:
- Views 0
- Likes 0
1 नवम्बर 2000 के छत्तीसगढ़ राज बनीस त सबो छत्तीसगढ़िया मन अब्बड खुस होगे, एकर पाऐ नही कि छत्तीसगढ़ राज बनगे बलकि एकर पाऐ कि अब छत्तीसगढ़ी ह राजभाषा बनही अउ जम्मों छत्तीसगढ़ म आदर के साथ इही भाखा में काम होही। सरकार बनीस अऊ उम्मीद बनिस की सरकारी घोषणा के बाद हर सरकारी दफ्तर, पंचायत, स्कूल, दुकान मन में छत्तीसगढ़ी में सूचना अऊ पत्र लिखे जाही त हमर काम काज के भाखा छत्तीसगढ़ी हो ही।
नेता मन सब आसवासन तो दिन कि छत्तीसगढ़ म काम घलव छत्तीसगढ़ी म करे जाही, भले एखर बर थोरकुन समय लाग ही। ‘घुरवा के दिन बहुरथे फेर छत्तीसगढ़ी के नई बहुरिस,’ थोरकुन कहत-कहत होगे फेर छत्तीसगढ़ी ऊहें के ऊहें। अइसे नई ये कि सरकार ह कोसिस नई करत हे, फेर कोसिस म जब तक सबोझन जुरके काम नई करबों तब तक हमर भाखा के पहचान नई बने। छत्तीसगढ़ राजभाषा आयोग एखर बर सरलग परयास करथ हे, फेर कहिथे न ‘अकेल्ला चना भाड नइ फोरय’ तइसे आयोग भर के करे ले कुछु नई होवए, हमन ल तक छत्तीसगढ़ी म बोले म अऊ काम करे म गरब समझे बर परही, तभे दूसर मन तको छत्तीसगढ़ी के आदर करहीं।
छत्तीसगढ़ी ल काम-काज के भाखा बनाऐ बर शुरूआती स्तर म एखर शिक्षा दे बर परही, जेखर से लइका मन शुरूच ले छत्तीसगढ़ी ला समझयं अऊ बोलयं। अऊ बाहर के आऐ अधिकारी अऊ करमचारी मन ला एखर बर ट्रेनिंग तको दे बर परही जेकर से उहु मन अपन ऑफिस म छत्तीसगढ़ी म काम कर सकय। बड़े स्कुल अऊ कॉलेज म भी एक विसय छत्तीसगढ़ी के रखना होही तेखर से बड़े लईका मन छत्तीसगढ़ी म खुद अपन रचना लिखे बर आगे आवंय। छत्तीसगढ़ी के लिपि देवनागिरी लिपि आए, तेखर सेती एला पढ़े म ज्यादा परेसानी नई होए। छत्तीसगढ़ी राजभाषा आयोग छत्तीसगढ़ी से छत्तीसगढ़ी-हिन्दी शब्दकोश, अऊ छत्तीसगढ़ी-अंग्रेजी शब्दकोश बनाइस, जेखर से हिन्दी अंग्रेजी जनवईया मन ये शब्दकोश ल पढ़ के छत्तीसगढ़ी ल तको समझय।
आजकल मोबाइल म अऊ रेल्वे स्टेसन म छत्तीसगढ़ी म हॉंका पारथें, दूसर राज के भाई-बहिनी मन तको कहिथे, कतेक मीठ बोली हे फेर थोर-थोर समझाथे। जब सबो जघा छत्तीसगढ़ी म काम होय लगही त अऊ घीरे-घीरे हमर भाखा ला दूसर मन तक समझहीं।
अभी कम्प्यूटर के जमाना हे, अऊ हमन ल घलव छत्तीसगढ़ी के वेबसाइट बना के, आयोग के सबो गतिविधि ला अऊ सूचना मन ला अऊ छत्तीसगढ़ी साहित्य ल समय-समय म इंटरनेट म डाले बर परही। फेर एखर भाषा ला सरल रखे बर पड़ही, तभे सबोझन एला समझ ही कामकाज के भाषा ह जतका सरल होही ततके जल्दी एमा काम करना आसान होही। भाषाज्ञानी मन छत्तीसगढ़ी के साहित्य रूप ला अपनाये बर जादा जोर देथें, फेर कविता कहानी अऊ साहित्य के बात अलग होथे अऊ कामकाज के बात अलग।
पहली पेपर रेडियो अऊ टी.वी. से भाखा के विकास होत रहिस फेर अब ये सबके संग कम्प्यूटर तकों ले हम हमर भाखा ला देस अऊ विदेस म पहुंचा सकत हन। फेर देस-विदेस के गोठ ला सोचे के पहिली, एक बात हमन ला सोचे बर परही के हम अपन भाखा ला कतका बोलत हन अऊ एमा कतका काम करत हन, तभे हम दूसर ला छत्तीसगढ़ी बोले बर अऊ काम करें बर कहि सकत हन।
छत्तीसगढ़ी के स्थिति हिन्दी असन हावे, हिन्दी ह तको आज तक राष्ट्रभाषा नई बन पाऐ हे काबर, जेन मेर हिन्दी बोलना चाहिए उहें हम अंग्रेजी बोले म गरब समझथन तइसे जेन मेर छत्तीसगढ़ी म बोलना चाही तिहां हम हिन्दी बोलथन। इही हमर भाखा के दुरभाग ये। तमिल, मराठी, बंगाली, अऊ भाषा के भाई-बहिनी मन मिलथे त अपन भाषा म गोठियाथें। फेर हमन कोनो ल देख के छत्तीसगढ़ी म बोले ल बंद कर देथन, एखर सेती जरूरी हे की हमन कोनो मेर रहन फेर बोलन अपन भाखा म अइसे लगथे कि सबोझन मिल के छत्तीसगढ़ म काम करके बचन लेबो अऊ काम तको करबो तभे छत्तीसगढ़ी ह, आठवी अनुसूची में आही अऊ छत्तीसगढ़ में तको फलही-फूलही।
‘दू दिन चलिस, अढ़ई कोस’ हाना असन हमन ला धीरे-धीरे नहीं, बल्कि तुरथ-फुरथ ओ सबो साधन ला अपनाना चाहिए कि हमर भाषा संबिधान के आठवॉं अनुसुची म आवय अऊ राजभाषा बनय। एखर बर हम सबला प्रण ले बर परही के हमन अपन गोठ, काम, मैसैज, ब्लाग सब म छत्तीसगढ़ी के ही परयोग करबो। अऊ गरब से कहिबो ….।
‘‘छत्तीसगढ़िया सब ले बढ़िया’’, हमर काम, हमर भाखा म अऊ बढ़िया।
डॉ.(श्रीमती) हंसा शुक्ला
प्राचार्य
स्वामी श्री स्वरूपानंद सरस्वती महाविद्यालय
हुडको, भिलाई (छ.ग.)

robotstxt: allowed

filter: keep


text:
रामदास ह समय के संगे संग रेंगे के सलाह सब झन ल देवत रथे। ”जइसे के रंग, तइसे के संगत” अभी के समय मं पईसा के बोलबाला हावय। एक समय रिहिस जब लाखों के काम एक भाखा मं हो जावय। एक जमाना येहू रिहिस कि गांव के नेता हर गली खोर मं परे डरे कागज, सिगरेट के खोखा मं लिख के देवय कि अमुख के मास्टरी बर आर्डर कर दो, अमुख ल पटवारी के नौकरी मं भरती कर दो तहां तुरूते आर्डर मिल जावय। काबर कि ओ बखत के नेता मन अपन घर के धान बेच के नेतागिरी करंय। अपन के सपना बीरान के सुख बर जिनगी जियंय। फेर अब वइसन बात नई रहिगे। अब तो ”हाय पईसा, हाय पईसा तोर बिन करंव कईसा” के जमाना आगे हावय।
रा
मदास हर ये समय ल ठऊका पढ़ डारे हावय। वो हर परछल गोठियाथे पईसा ले पहिचान हावय, पईसा के बल मं पहुंच हावय। अधिकारी-कर्मचारी अऊ नेता तोर कतको घसेलहा रइहीं। उंखर संग कतको तोर मितानी, अऊ नता-गोता रइहीं। उंखर तीर जुच्छा हाथ कांही काम लेके जाबे तब ओहू हर अपन हाथ ल हलावत कहि दिहि कि-ले आय हावस तब बने करे, चाहा-पानी पी मैं दौरा में जावत हां। एखर ठीक उल्टा कउनो नावा आदमी अटैयची मं नोट लेके जाही तब कब कस चिन्हार ओखर संग बइठ के ओखर बूता ल करही तभे चैन के बांसुरी बजाही। तेखरे सेती टैमदास हा कहिथे कि भईया तैं पईसा कमाय के उदीम कर। पांच परगट लोगन तीर गोठियाथे, मैं पईसा के बल मं मोर लइका ल बारवीं पास करवा डारेंव। शिक्षा करमी के नौकरी लगवा डारेंव। अस्पताल मे इलाज बर जाबे तब दवई ले जादा उहां के सब करमचारी मन के मुंह ले करू-करू गोठ निकलथे। मरीज के इलाज अब गा दवई मं नई होवय। डॉक्टर के मीठा बोली घला एक ठन इलाज बरोबर आय। फेर ये मीठा बोली फोकट मं नई मिलय। ओखर बर अलग फीस लागथे। टेबुल तरी ले पईसा दे तहां डाक्टर साहब मुच-मुच ले हांसत मीठ बोली ल बरसावत तोर नारी ल छुअत पूछही-कब ले गड़बड़ होइस जी तोर गाड़ी हर। नरस दीदी के मयारू भाखा के झड़ी, कम्पोडर के परेम गोठ के पुरवाही ये सब फीस के मुताबिक चले बर धर लेथे। ये सिरिफ एक ठन अस्पताले के बात नोहय, सरकारी महकमा ल कोन कहाय अब प्राइवेट आफिस मन मं घला पईसा ले पहिचान होय बर धर लीस।
काम होय बर धरलीस। पुलिस वाला तीर काम आगे तब मरती-जीती दुनो के खवा तब तोर पुरखा तरही। जइसे-जइसे दान-पुन्न, वइसे-वइसे, पाप-पुन लिखही। बिजली लगवाना हे, तब छोटे करमचारी सलाह देही साहब ले बात करे बर परही अऊ साहब ले बात के मतलब सफ्फा समझे जा सकथे। कउनो करा काम करवाय बर जाबे, पईसा हे तब तोर काम होही, नहि ते सौसांझे मर। पईसा पटा तहां तुरूत काम नहीं ते परे रहिबे घनचक्कर मं।
गांव के लोगन कथें, हमर सरपंच खऊवा हावय। सरपंच बिचारा का करय? बिना चढ़ौतरी चढ़ाय तो ओहू ल काम नई मिलय। कउनो ल खवाय रथे तब वोहू खाबे करही। ये तो दुनिया के रीत आय, खा अऊ खवा। ये रीत मं नई चलबे तब सरपंची के अवरदा ल अब पूरा नई करे सकस। टैमदास एखरे सेती जऊन उदीम ले पईसा मिलय ओ सब करथे। साइकिल के पंचर बनई, मइन्से अऊ गरवा बईला के सूजी लगई, तीरथ-बरत कराय के ठेका, बिहाव लगवाय के अउ टोरवाय के, पेसी लगवाय, घटवाय अउ बढ़वाय के ठेका। बुथ मं कब्जा करवाय के ठेका ये सब काम टैमदास हर करथे। चुनई के बखत तो ओखर पांचों अंगरी घीव मं अऊ मुड़ कराही मं बूडे रथे। जम्मो पार्टी के केनवासिन के ठेका, एजेंटी के ठेका ल उही पोगरियाथे। सरकारी अधिकारी करमचारी चाहे कउनो विभाग के होय, लेन-देन टैमदास के मारफत करथे। काबर कि गरी में फंसे के चांस बिलकुल नई रहाय। नई तो धक-पक लगे रथे, दू लम्बरी के कमई में।
कउनो महान मनखे केहे हावय के ये दुनिया मं कोई काम असंभव नईए। इही बात ला टैमदास हर कहिथे पईसा मं सब संभो हे। जइसे-जइसे पानी गिरथे वइसे-वइसे छाता ओढ़ना चाही कथें। जइसे हावा चलथे तइसे तैं चल नहीं ते मुसकुल मं फंस जाबे। जिहां के रासा, तिहां के भासा, जइसन देस वइसन भेस बना के रहिबे तब सुख पाबे नहि ते दु:ख पाबे। टैमदास के ये नीत मं जिनगी जियई आज जरूरी होगे हावय।
-बंधु राजेश्वर राव खरे
लक्ष्मण कुंज, शिव मंदिर के तीर
अयोध्या नगर महासमुंद
About संजीव तिवारी
हमर उदीम मेकराजाला म छत्तीसगढी भाखा के रचना मन ला धरनहा राख के एके जघा सकेले के हावय. हमर छत्तीसगढ के रहइया मन ला तो हमर भाखा के साहित्य के भंडार ल झांके बर मिल जाथे, फेर इहां ले बाहिर रहइया हमर भाखा के परेमी मन बर अपन महतारी भाखा ला पढे अउ सुने के ये ह सुघ्घर साधन आय. गुरतुर गोठ के हमर ये उदीम कइसे लागिस हमला बताहू.


text:
हमर छेत्र म बियासी होय के बाद विधाता ह रिसागे तइसे लागथे। बरसा के अगोरा म हमर आंखी पथरागे, बरस बे नई करीस। सब्बो धान-पान ह मरगे। गांव के जम्मो किसान बनिहार -भूतिहार मन रोजी-रोटी के तलास म गांव ले पलायन करगे। सब आने-आने सहर डाहर चल दिन हे। तुंहर समधी घर के मन घलो माई पीला चल दे हंवय।
जगतू ह सहरिया जिनगी के दंऊड़-धूप, रात-दिन के हाय-हाय म अपन आधा जिनगी ल पहा डरिस। सहर ले ओकर मन उचटगे। तहांले अपन गांव जामटोला आ के फेर बस गे।
उही साल जगतु ह अपन बेटी सुखिया के बिहाव ल बसनपुरी के बिंझवार घर कर दिस। सुन्दर घर-दुवार अउ हीरा बरोबर दमांद ल पाके जगतु के जिनगी म नवा अंजोर बगरगे। काबर के वोकर एके झन हांडी के सित्था सांही दुलौरिन बेटी रिहीस-सुखिया।
भगवान के किरपा ले असो लगती कुंवार म सुखिया के बेटा होइस। संदेस पाके जगतु अउ ओकर सुवारी के मन मगन होगे। जगतु अपन सुवारी ल किहीस- कस ओ सुखिया के दाई! मैं ह अपन नवा नाती ल देख आतेंव का? भले दिन हो गे हे सुखिया ल घलो नइ देखे हौं। सुखिया के दाई किहीस- जावव ना देख आवव। मोरो मन करथे फेर घर-दुवार के देखइया कोनो नइए। मड़ई बखत मैं देख आहूं। असो बादर पानी ह बइरी बरोबर हिरक के घलो नइ देखय। अंजोरी पाख ह बीतगे फेर अभी तक पानी गिरे के नांव नइ लेय। पोटराय धान वइसने के वइसने खेत में भूंजात परे हावय। जिनगी कइसे जीबो समझ म नइ आवय।
काली बिहनिया चल देव। सुखिया अउ हमर नाती ल देख आहू। एदे बजार दिन नाती बर कपड़ा बिसाय रहेंव। नाती ल पहिरा देहू। अंकाल के सेती बेटी बर लुगरा लेय के ताकत नइए। फेर तीजा-पोरा बर जीयत-जागत रहिबो त पहिराबो।
सुखिया घर जाहू त ओकर ससुर ल एक बात ल अवस के कहू के हमर कती असो पानी नइ गिरीस हे, अकाल परत हे। आठ-दस खंडी धान जीये खातिर चलाय रइही, दिन बादर बने होही त बाढ़ी संग लहुटा देबो। बेटी घर मांगब म सरम लगथे, फेर का करबे समेच्च ह अइसने आ गे हे। अइसे कहत सुखिया के महतारी के आंखी ले आंसू झरगे। जगतु ह चुप कराइस।
सुखिया के दाई मंगली ह लइका के कपड़ा, रोटी-पीठा के जोरा करीस अउ जगतु ल सुखिया घर पठोइस। जगतु ह आज अब्बड़ खुस रिहिस। बिहाव-पठौनी के बाद पहिली घौं जगतु ल अपन बेटी घर जाय के मउका मिले रिहीस। गांव के दुबट्टा म आ के आमातरी जगतु ह बस के अगोरा म बइठे रिहीस। एक ठन बस आइस। जगतु ह रोके बर हाथ देखाइस फेर बस नई रूकीस। बस ह पूरा भरे रहय। बस के ऊप्पर म कांवर, सींका, पेटी, टीपा, खनती, कुदारी अउ रापा जोराय रहय। जगतु ल समझे म टेम नइ लगीस के एती अंकाल परत हे तेकर सेती गरीबहा बनिहार मन अपन गांव ल छोड़ के काम-बूता, रोजी-मजदूरी के तलास म सहर डहर जावत हे।
दूसर बस आइस तउनों म कम भीड़ नइ रिहीस फेर जगतु बर डराइवर के दया ह उलगे का ते अउ जगतु ल बस म चढ़ा लिस। कुंवार के महिना, अउ पानी नइ बरसे रहय तेन अलग। गरमी के मारे जम्मो सवारी के तन-मन ह बियाकुल होगे रहय। बस ह बसनपुरी जाय के मोड़ म अमर गे। जगतु ह बस ल रोकवाइस अउ उतरगे। चाराें डहर ल देखीस त जगतु ह ठाढ़े सुखागे। जगतु ह सोचे लागिस के सुखिया के बिहाव बच्छर तो इहां चारों मुड़ा जंगल रहय। डेढ़ बच्छर म येका होगे भगवान! जंगल ते जंगल, रूख-राई तको नई दीखत हे। तीर म खड़े बर के पेड ल अंताज के जगतु ह बसनपुरी के रद्दा ल धर के चले लगिस। एती के खेत-खार ल देख के जगतु के चेत कउवागे। जिहां धान गहूं के सोनहा बाली झूमय, तिहां ठक-ठक ले परिया भुइयां दीखत रहय। हरियर-हरियर पेड़ पउधा के जघा म ठुठवा पेंड़ोरा मन बांचे रहय।
उदास मन ले सोंचत-सोंचत जगतु बसनपुरी पहुंचीस। गांव ह चारों डहर सुनसान रहय। बिंझवार घर तीर आइस त जगतु ल गाज गिरे कस लागिस। काबर के बिंझवार के घर म तारा लगे रहय। जगतु ह मंझनी-मंझना आय रहय, भूख-पियास के मारे ओकर मुंहू सुखागे रहय। बस्ती म जेती देखय तेती घर म तारा-बेंड़ी लगे हे। बाजू के घर ले मनखे के आरो पाके जगतु ह उहां गीस त गांव के दाऊ ह परसार म एके झन बइठे रहय।
दाऊ ह नवा आदमी देख के बइठे बर किहीस। पानी-चोंगी देवाइस। दाऊ पालन सिंग ह जगतु ले पूछिस- कहां ले आय हौ जी, अउ कहां जावत हौ?
जगतु ह बताइस- मैं ह जामटोला ले आय हौं। बिंझवार के समधी औं। समधी घर म तारा लगे हे, कोनो नइए कहां गे हे ते?
पालनसिंग बताइस हमर छेत्र म बियासी होय के बाद विधाता ह रिसागे तइसे लागथे। बरसा के अगोरा म हमर आंखी पथरागे, बरस बे नई करीस। सब्बो धान-पान ह मरगे। गांव के जम्मो किसान बनिहार-भूतिहार मन रोजी-रोटी के तलास म गांव ले पलायन करगे। सब आने-आने सहर डाहर चल दिन हे तुंहर समधी धर के मन घलो माई-पीला चल दे हवय।
जगतु ह बताइस हमर कती घलो इही हाल हे। पानी के नइ गिरे ले सरी फसल के नास होगे। मोर नवां नाती ल देखहूं कहिके आय रहेंव अउ एती बने समे सुकाल होही ते समधी करा ले थोर बहुत धान मांगहूं कहिके सोंचे रहेंव।
जगतु ह पूछीस- कइसे दाऊजी तुंहर कती तो कभू अंकाल परत नई सूने रहेंव फेर ये पंइत का होगे। एती घलो अंकाल परगे।
दाऊ पालन सिंग ह जगतु ल बताइस के अंकाल-दुकाल कब परथे! जब समे म बरसा नइ होय या जरूरत ले जादा बरसा हो जाथे। बात अइसे हे के जंगल रिहीस त पानी गिरय, अब जंगल नई रहिगे त पानी कइसे बरसही। दुनिया भर के मोटर-गाड़ी, फेक्टरी, मील, कल कारखाना के चिमनी, अउ कतकोन मसीन मन रात-दिन धोइला कहरा उगलथे। इही कारन परियावरन ह खराप होत हवय। अगास म कार्बन-डाय-आक्साइड गेस के तदाद ह बाढ़त हवय। इही पाय के पानी के बूंद बनई म अड़चन होगे तइसे लगथे। जंगल के पेड़-पउधा मन ये खराप हवा ल सुध्द करथें अउ परियावरन ह बने रहिथे। तउनो पेड मन ल मनखे मन जर-मूर ले काट डरिन ता कहां ले पानी बरसही जी जगतु! अउ अंकाल कइसे नइ परही। अंकाल परही त लोगन के पलायन घलो होही। पेट के आगी ल बुताय बर मनखे ह मजबूर हो जथे। जगतु किहीस- दाऊ जी आगू कस पानी गिरय एकर बर हमनला का करना चाही?
दाऊ जी ह बताइस के आगू कस पानी बरसय या अंकाल ल दुरिहाय खातिर जम्मो मनखे मन ल जुरमिल के परियावरन ल बचाय बर कोसिस करना चाही। एकर बर ये भुइंया मन जतका खाली जघा मेड़ पार, भांठा, भुइंया म पेड़-पउधा लगाना चाही। अउ जंगल के कटाई ल रोकना चाही।
जगतु! जंगल जादा रइही त खचित पानी बरसही नइते अवस के साल-साल के अकाल परही। एकर बर पेड़ लगाना ही एके ठन उपाय हे। एकर ले हरेली के संगे-संग प्रकृति घलो सुन्दर होही। परियावरन सुध्द होही अउ समे म पानी बरसही अउ अइसना या गरीब-बनिहार मन के गांव ले पलायन नई होही। संझा होवत रहय जगतु ह दाऊ जी ल बिदा मांगिस अउ मोड़ म आके बर तरी बस के अगोरा म बइठे रिहिस।
गणेश यदु
संबलपुर , जि. कांकेर
About संजीव तिवारी
हमर उदीम मेकराजाला म छत्तीसगढी भाखा के रचना मन ला धरनहा राख के एके जघा सकेले के हावय. हमर छत्तीसगढ के रहइया मन ला तो हमर भाखा के साहित्य के भंडार ल झांके बर मिल जाथे, फेर इहां ले बाहिर रहइया हमर भाखा के परेमी मन बर अपन महतारी भाखा ला पढे अउ सुने के ये ह सुघ्घर साधन आय. गुरतुर गोठ के हमर ये उदीम कइसे लागिस हमला बताहू.


text:
दिसाहीनता – सुधा वर्मा
एक समय रहिस हे जब हर पढ़इया अपन गुरू के सम्मान करंय। रद्दा म रेंगत गुरूजी ह हर राहगीर सम्मान के नजर ले देखय। गांव के इसकूल म जब नवा गुरूजी जाथे। त गांव के खाली घर ओखर बर जोहथे। किराया के बात रहिबे नइ करय। गांव के हर मनखे ओला सहयोग देथे, ओखर सम्मान करथे। जुन्ना समय म गुरूकुल राहय। जिंहा बडे-बडे राजा -महाराजा के लइका मन राहंय अउ अपन गुरू के सेवा करंय। धीरे-धीरे समय बदलत गिस। सम्मान के भावना कम होवत गिस आज तो स्थिति मारपीट तक पहुंच गे हावय। असंतोस भावना के परिनाम आय। आज हमर ससंकिरती ह सिक्छा के छेत्र म दिखबे नइ करय।
गुरू के पैर छूना ह हांथ तक पहुंच गे, अब हांथ मिलाथें। धीरे-धीरे ये हाथ ह शाल अऊ सिर तक ओखर बाद पीठ तक पहुंच गे हावय। अब कोनो भी सिक्छक लइका ल सुधारे बर या ओखर गल्ती बर डांट नइ सकय। आज डांटही त रात तक ओकर ठोक-पिटाई हो जाथे। अपन आप ल एक नायक साबित करेबर लइकामन कुछ भी कर सकथें।
संस्कार घर ले आथे। आज के मां-बाप घर म टीवी के आगू म बइठे-बइठे एक सिक्छक के चिट्ठा-पिट्ठा खेलत रहिथे ओला गारी देथे। तब लइका ह तो ओला सिखबे करही। दूसर कारन हे सिक्छक स्वयं। सिक्छक के व्यवहार हर लइका ले अगल-अलग रहिथे। नम्बर देय म सिक्छक भेदभाव कर थे। लइकामन ल समझना छोड़के समझाना चालू कर देथे। लइकामन के मन उही मेर ले असंतोस चालू हो जथे। ओखर रूप आज के सिक्छक छेत्र दिखाई देथे। सम्मान पाना हे त सम्मान देना जरूरी हे। यदि पूर्व छात्र जेन अब माता-पिता हे तेन मन रद्दा ले भटक गे हावय त हमन ल आज ऊंखर लइका ल सही रद्दा देखाय के जरूरत हे। वातावरन म सुधार के जरूरत हे एखरबर सब जिम्मेदार हें।
-सुधा वर्मा
About संजीव तिवारी
हमर उदीम मेकराजाला म छत्तीसगढी भाखा के रचना मन ला धरनहा राख के एके जघा सकेले के हावय. हमर छत्तीसगढ के रहइया मन ला तो हमर भाखा के साहित्य के भंडार ल झांके बर मिल जाथे, फेर इहां ले बाहिर रहइया हमर भाखा के परेमी मन बर अपन महतारी भाखा ला पढे अउ सुने के ये ह सुघ्घर साधन आय. गुरतुर गोठ के हमर ये उदीम कइसे लागिस हमला बताहू.
This entry was posted in गोठ बात
and tagged Sudha Verma
. Bookmark the permalink
.


text:
छत्तीसगढी भाखा म आजकल अडबड काम होवत हे, खंती खनाए खेत म घुरवा के सुघ्घर खातू पाये ले धान ले जादा बन कचरा जइसे उबजथे तइसनेहे, लेखक-कबि अउ साहितकार पारा-मुहल्ला-गली-खोर म उबज गे हे । बिचारा मन छत्तीसगढी साहित्य ल सजोर करे के अपन-अपन डहर ले उदीम उजोग करत हें । कतकोन झिन अपन अंगरी कटा के सहीद म नाम लिखाये बर अपन चार-दस पाना के किताब तको छपवावत हें अउ आजोग के अधियकछ नई तो मंत्री-संत्री ला बला के किताब के उछाह-मंगल से बिमोचन करावत हें । कथे नहीं नवा बईला के नवा सींग चल रे बइला टींगे टींग बने दौंरी फंदाये हे अउ धान मिसावत हे, मोर धरती मइया धान के कटोरा फेर लहुटत हे ।
परकासक मन के घलो चांदी हे, छिंका के टुटती बिलई के झपटती, कोरी कोरी पुस्तक छापाखाना म छपत हे अउ परकासक महोदय भोभला लेखक घलो ला ‘बने जोरदरहा चाबथस दाउ !’ कहि-कहि के अपन बिजनिस ला बढावत हे । पेपर-सेपर म घलो अभीन छत्तीसगढी भाखा ह महिना म दू चार पाना छपे लागे हे, एक बूंद मही मा छीरसागर नई कलथे फेर का करबे अम्मठ खाये के सउंख चटनी ले पूरा करत हन ।
बडका बडका बियंगकार मन के रचना के चटनी पंद्रही म चटकारत हन, इंखर बियंग हमला बासी संग अडबड मिठावत हे । काबर कि इंखर डारे अथान-चटनी ले काखर दांत किनकिनाथे अउ काखर दांत भोथलाथे पताच नी चले, सब मीठे मीठ लागथे, अब हम रहेंन साहित म लेडगा के लेडगा, आगी जाने, लोहार जाने, धुकना के लुआठ जाने भईया, बने जोक्कर मन कस हांसी के बात येमा रहिथे तेखर सेती येला चुहकथन । अब जोक्कर मन के बात घलो साहित्य हो जाही तउन ला हम का करबोन । मोर संगी मन कहिथें कि हरिशंकर परसाई नाम के एक ठिन चटनी रहिसे तउन ला लोगन मन चटनी-अथान कहंय, बाद म येला अम्मठ साग माने गीस तइसनेहे इहू बियंगकार मन एक दिन अथान ले अम्मठ कडही होहीं तंहा ले एहू जोक्कर मन ला साहित्य के जात-भात एकमई करे ल परही अउ इखर डंका चारो खूंट म बाजे लगही । अभी तो अंधरा गांव म चिपरा सियान मन के पांव पैलगी करेच ला परही । तेखर खातिर मोर मन ह छत्तीसगढी बियंगकार मन के बढोतरी ल देखके रमायन के बाढत चढोतरी जइसे कुटुम-परवार की जय जय चिचियावत, जयकारा करथे अउ सोंचथे वाह भई, बियंगकार मन तो बड नाम कमावत हें ।
अडबड दिन ले भडउनी गीत कस गजट म छपे बियंग मन ला पढ-पढ के महूं बिचार करेंव कि महूं अपन नांव कमा लेतेंव अउ कोनों बियंगकार के इंटरबियू ले लेतेंव । बाद म कोठी ढाबा म बिजहा कस छाब मूंद के रखतेंव, पेपर-सेपर वाला मन के मांगे ले बने उंचहा ‘मानदेय’ म बेंचतेंव । असन बिचार कर के एक झिन बियंगकार के पता ला तरिया म मछरी टमडे असन टमडेंव अउ दमक मारेंव ओखर घर ।
जय जोहार के पाछू मैं हर उंखर लिखे बियंग के अडबड बडई गोठियायेंव । बियंगकार के आंखीं म जइसे जइसे आनंद ह चमकय, मैं उंखर बडई वइसे वइसे करंव । आखिर म बियंगकार ह परसन होके बने चाय-नास्ता मढा के भोला भंडारी कस कहिस ‘बोलव बाबू कइसे आये रेहेव’ मोला लागिस कहत हें ‘का बरदान चाही बाबू’ । दांत ला निपोर के मैं हर केहेंव ‘बस बियंगकार जी मैं हर आपके इंटरबियू लेहे बर आये रेहेंव ।‘ कहि के फेर मुसकायेंव अब कोदो लुवत ले भांटो नई तो ठेंगवा चांटो कस कहिती पालिस तो मारे ल लगही । बियंगकार अपन कमीज के कालर ला उप्पर डाहर चढावत मुसकायिस अउ इंटरबियू देहे बर सोफा म बने तन के बइठ गे । मैं हर कागज कलम लेके अपन सवाल पूछे लागेंव ।
- बियंगकार जी आपके पहिली रचना कब अउ कोन गजट म छपे रहिस, ओखर छपे ले आप ला का अनुभो होइस ?
- हा हा हा ! बाबू मोर पहिली रचना लाल माटी गजट म सन ससत्तर म छपे रहिस, तब मैं बारा बरिस के रेहेंव । होइस का कि स्कूल जात जात मैं पथरा म अपट गेंव त मोला आभास होइस कि मोर बाप राजनीतिक आदमी ये, ये कारस्थानी खच्चित ओखर बिरोधी पार्टी के होही, रस्दा के पखरा-गोंटा ला थोरकन उंचा दीस होंही, टूरा इही मेर ले जाही त अपटही सोंच के, अउ सिरतोन मैं ओमा अपट के गिर गेंव । ये किस्सा ला, कइसे मोर बस्ता फेंकाइस, कइसे मैं दमरस ले गिरेंव तउन ला लिख के गजट म भेजेंव । दम्म ले ओखर छत्तीसगढी के महागियानी संपादक ओला छाप दिस अउ मोला फोन करके अडबड साबासी दिस, संपादक महोदय के महागियान ले मोर कंठ खुल गे, तब ले चालू हे लिखई ।
- बियंगकार जी छत्तीसगढी साहित्य में गीत, कबिता, कहनी, अनुवाद लिखे गेहे फेर ये बियंग ह आजकल लिखे जावत हे, आप बतावव बियंग का ये । हांसी-ठट्ठा, जोक्करपना अउ ये नवां जिनिस ‘बियंग’ म का अंतर हे ?
- बियंग मतलब ……….. ये ह कहानी नोहे, ये ह कबिता घलो नोहे । ये ह एक किसिम के अइसे लिखई ये जउन मा कोनो ल भडे जाथे । ये भडई म पढइया मन ला मजा आथे, अउ जउन ला भडे जाथे तउन हा अपन मेंछा टेंवत भडवाथे काबर कि ओखरो बारे म गजट म जब छपथे त ओखर परसिद्धि बाढथे । रहिस बात हांसी-ठट्ठा अउ बियंग के त, अभी दू चार ठन ला छोडके, गजट मन म जतका छत्तीसगढी बियंग छपत हे ओला देखत, हांसी-ठट्ठा ला ही बियंग माने जावत हे, अने कि जोक्करपना । जब तक के बियंग ला पढके मन खुलखुल-खुलखुल नइ हांसिस त ओ ह बियंग नोहे, संपादक मन घलो अइसनेहे बियंग ला छापथे अउ ओखर ‘मानदेय’ भेजथें । में ह तो कहिथंव बाबू, बियंग के नाम ‘हांसी के बात’ कर देना चाही ।
- अरे वाह बियंगकार जी आपमन तो बहुत उंचा बिचार रखथव, आप बियंग के बने गियाता अव लगथे । आप हिन्दी बियंग घलव पढे हव का अउ कोन हिन्दी बियंगकार ला सबले अच्छा मानथव ?
- हा हा हा ! काबर पढबोन जी, कोनो जरूरत नइ हे हमला पढे के । हम अपन भाखा के ही साहित ला पढथन अउ अभी हमर भाखा म एकाके दू ठन बियंग संग्रह छपे हे । उहू ला हम नई पढे अन, पढबोन तंहा ले उखर नकल हमर कलम म उतर जाही, तेखर खातिर हम नइ पढन । हम सिरिफ लिखथन, पढना तो आप मन ला हे ।
- सिरतोन कथो, बियंगकार जी, आप काबर लिखथव । आपके लिखे ले समाज म कोनो बदलाव-सुधार आये के कोनो उदबत्ती जरत आप देखथव का ?
- अरे, काबर लिखथव का ? नाम छपवाये बर लिखथन, छपे के बाद पेपर वाले मन पइसा भेजथे, तेखर बर लिखथन, संगी-साथी, हितू-पिरूतू मन ला देखाये बर लिखथन । हमर लिखे ले समाज म कोनो बदलाव आही कि नी आही, हम का जानबोन जी, हम कोनो ठेका थोरे लेहे हन समाज के ?
- अरे, रे, आप तो नाराज होवत हावव बियंगकार जी, सिरतोन कहत हावव आप ला का मतलब समाज के, आपला तो छपना हे भर । छोडव ये बात ला, आप ये बतावव कि आप नवां पीढी बर अउ नवां लिखइया मन बर का संदेसा देना चाहत हावव ?
- – हां ………….. । नवां पीढी के मन ला मोर बियंग पढना चाही, मोर गीत पढना चाही, एलबम निकलईया मन ला मोर गीत मन ला अपन एलबम म लेना चाही, मोला सम्मेलन-गोष्ठी मन म पगरइत बना के बलाना चाही । नवां लिखइया मन ला चाही कि उमन लिखे के कोसित मन करंय, सब खरमंडल लिखथें अउ गजट मन म छपे ला भेज देंथें तहां ले गजट वाले मन नंवा ये कहिके उंखर रचना ला छाप देथें, हमर रचना हा पछुआ जथे अउ हमला घाटा होथे, हम बडे मन के कुछु तो मान मरजाद रखना चाही, ये बुज्जरी मन नइ जानय ।
अतका गोठ बात के पाछू बियंगकार जी के मुबाइल बाजे लागिस, ओती ले पेपर वाले संपादक साहेब के फोन रहिस । बियंगकार जी अपन बियंग के बडई लमाये लागिस, कुकुर सहराए अपन पूछी । इही समय ला जोंग के हम अपन डोरी-डावां, कापी-कलम सकेलेन अउ अपन घर आ गेन । मन म गुनत के अब ले तो हमू ला बियंग लिखे के उजोग करना हे, बड पावर हे भई बियंग लिखइया के, पेपर वाले मन फोंन करथें, बिसय देथें कि येदे बिसे म लिख देतेव सर, दे तिहार बर लिख देतेव सर, कोडो-बोडो लिखेव भेजेव तहां ले छपना हे अउ दू सौ रूपिया के मनीआडर अइस त चेपटी संग कुकरी धडकना हे । बने उजोग हे बुजा हा, त आवव हमू मन बियंग लिखन ।
(काटून फोटू दिव्यभास्कर अउ श्री सतपाल जी ले साभार)
संजीव तिवारी


text:
छत्तीसगढ़ी गज़ल – हम परदेशी तान ददा
मुरहा पोटरा आन ददा,
लात ल तंय झन तान ददा।
पानी टेक्टर भुइया तोर,
हमला नौकर जान ददा।
छेरी पठरू गाय गरू,
तोरेच आय दइहान ददा।
पांव परे म हम अव्वल
देन करेजा चान ददा।
चमकाहू तलवार तभो,
करबो हम सनमान ददा।
तुंहर असन संग का लड़बो,
हमरे हे नकसान ददा।
मालिक आंही बाहिर ले,
इंहा इही फरमान ददा।
नइये जिंकर कहूँ थिरवांह,
छत्तीसगढि़या जान ददा।
आव तुहीं मन घर मालिक
हम परदेशी तान ददा।
डॉ.परदेशीराम वर्मा
एलआईजी 168, आमदी नगर,
भिलाई.
About संजीव तिवारी
हमर उदीम मेकराजाला म छत्तीसगढी भाखा के रचना मन ला धरनहा राख के एके जघा सकेले के हावय. हमर छत्तीसगढ के रहइया मन ला तो हमर भाखा के साहित्य के भंडार ल झांके बर मिल जाथे, फेर इहां ले बाहिर रहइया हमर भाखा के परेमी मन बर अपन महतारी भाखा ला पढे अउ सुने के ये ह सुघ्घर साधन आय. गुरतुर गोठ के हमर ये उदीम कइसे लागिस हमला बताहू.
This entry was posted in Chhattisgarhi Gazal
, गज़ल
and tagged Dr.Pardeshiram Verma
. Bookmark the permalink
.


text:
जईसे तईसे सुआंरी के मुह ला बंद करा के लईका के सियाही के बोदल म भरूआ काडी ल बोरिस अउ का लिखव का लिखव कहि के सोंचे लागिस भरूहा काडी के सियाही सुखा गे फेर का के जवाब नई सूझिस.
बारा बछर पहिली के मन भौंरा अब नई नाचे ल करे, रहे सहे लिखे के समरथ ओखर मंत्री कका के समाजवादी सोंच ल बेगारी म टाईप कर कर के अउ अरथ ल गुन गुन के, अपन खातिर कानून के बडका बडका पुस्तक मन ला चांट चांट के चकबका के कुंदरू बन गे हे खाली पक्षकार, आवेदक, अनावेदक, धारा, यह कि .. . के सिवाय अउ कुछू बर दिमाक चलय नही.
थोर बहुत बांचे आशा ल अउ लिखईया मन बर सुकालू दाऊ के हिरदे म बसे सम्मान ल दिल्ली के राजस्थानी एक झिन अडबड बडका हास्य कवि जउन हा सातवां नंबर के अंगरेजी अकछर टीवी म सब झिन ल हंसाथे, तउन ह टोर दिस. उहू काबर कि ओखर एक झिन अउ बडे कवि (वो टीवी में अवईया सबे तुकबंदी करईया मन ह कवि हो जथे अउ कवि मन ह बडे हो जथे पईसा के खेल हे भाई) अरे हां त वोखरो ले बडका कवि के गोड ह सुकालू दाऊ के सियानी म चलत पांच चंदैनी वाले होटल के चिक्कन फर्रश में बिछल के, लचक गे. गलती काखर हे ये मैं नई कहंव फेर सुकालू दाऊ ह तुरते ओला जउन हो सकथे तउन तुरत फुरत डक्टर ल बला के वोखर इलाज करवाईस, वोखर सेवा म अपन जम्मों चाकर मन ल लगा दिस. वो बिचारा सुकालू दाऊ ला अडबड अशिष दीस. सांझ कन मंत्री महोदय के चम्मच के आदेश ले कबि सम्मेलन बर फोकटौंहा म दस ठन दू दू हजार रुपिया दिन के दिहे सुकालू दाऊ के कमरा ले बने खा पी के दिल्ली वाले कबि महराज सुकालू दाऊ ला अइसन चमकायिस कि वोखर पुरखा कबिता वाले मन के तीर म जाना छोड दिही, अईसन विद्रूप अउ शोषण के विरूद्ध बोलईया मन ला तोरे खटिया तोरे बेटिया . . . करत देख के वोखर मन ह भर गे, कि अब नई लिखव सिरतोन में मोर गौंटनिन संही कहिथे नेता ले बडे झुठ्ठल्ला हो गे हें लिखईया मन ह. लिखथे कुछ करथें कुछ. फेर नेट ल देख देख के नवां नवां उदंत भाई मन के, लेख अउ उखर प्रोफाईल म उखर बारे म सूंघे के परयास कर कर के भरम के बादर छटत गिस.
अईसनहे समय म सुकालू दाऊ के मन ह कहिस, बाबू थोरकिन धीर धर ले, पहिली पढे लईक जिनिस मन ला पढ ले, गुन ले, अभी भरूहा कांडी धरईया मन ह का अउ कोन, बिसे में कुरू चारा बांटत हे, तेला पहिली समझ तो ले. फेर लिखे ल धरबे, फेर तोर भरूआ काडी के जमाना तो सिरा गे हे, तईहा के बात ल बईहा लेगे तईसनेहे. जेमा तैं ह लिखना चाहत हस तिहां की बोरड के कलम अउ यूनीकोड के सियाही घोरे ल परही.
अईसे करत करत दिन ह पहाये लागिस अब रोजे सुकालू दाऊ, आफिस म हिन्दी अउ छत्तीसगढी के गियान ल खोजय ओला अपन ताबिज पेन डराईभ म सकेलय अउ घर आके फुरसदिया पढय, अइसे म सुकालू दाऊ ला अढबड बेरा लगय. वोखर गौंटनिन कहय का जी तुहर कम्प्यूटर तो मोर सौत ये, मोर तीर गोठियाय बोले के टेम तुहांर तिर नई ये सिरिफ खटर खटर म लगे रथो अइसनहे अउ दू चार दिन चलही त तुहंर जम्म्मो कहिनी किस्सा गीत ददरिया ल शिवनाथ म सरोये रेहेंव तईसनेहे कम्प्यूटर ल सरो देहूं .सुकालू दाऊ मारे डर के उहू काम ल छोड दिस कम्प्यूटर रहिही तभे, चुपे चाप मोर मानस ह सप सप करत जीयत रहिही.
सुकालू दाऊ अउ वोखर गौंटनिन के लरई ल वोखर परोसी मस्टरिन टूरी ह (जउन ह सुकालू दाऊ के बेटा ला टिउसन पढावय तउन ह) रोज सुनय. एक दिन टीबी वाले बाइ के इस्टाइल म कहिस गौंटनिन तुमन गौंटिया ल जउन काम करत हे तउन ल करे ले मत रोकव, देश हा अडबड उन्नति कर डरे हे गौंटिया के लिखई पढई ल तुमन बंद मत करव. वो ह इंटरनेट म हिन्दी खोजथे वोला खोजन दव. देखव तुहर गुड्डू ह रोज नवां कम्प्यूटर लेहे ल गौंटिया ल कहत हे, फेर तुमन ओला नई दे सकत हव वुही जुन्नटहा मसीन म वो ह गेम खेलत हे, अउ अपन ममा के लेपटाप म अपन नजर गडियाये हे.
हिन्दी अउ छत्तीसगढी म इंटरनेट म अडबड काम होवत थे, ये समझ लेवव कि राहत कार्य खुले हे, काम करे बर सब्बो झिन ल झारा झारा नेउता हे. हमर छत्तीसगढीया भाई इतवारी ह रतलाम ले अउ शुकुल महराज ह अमरिका ले गियान बांटत हे. अउ अडबड झिन हे दाई एक ले बड के एक छत्तीसगढी म परकाश भाई रईपुर ले अउ तुंहर कोरबा वाले पिरिंसपल दीना ममा ससुर के मितान कनहईया तिवारी ह बेलासपुर ले खटर पटर करत हें अउ बलाग लिखईया मन ला ईनाम देवईया हे कोन जाने तोर गौंटिया ल कोनों चिन डारही अउ मोर कपिला भांचा ल कुछुच तो दान दे डारव, अगले जनम ल सुघ्घर करे बर कहि के, इनाम दे डारिस, त तोर गुड्डू बर नवां खेलवना आ जही, अउ तोर गौंटिया के पेपर म नाव तक छपही.
गौंटनिन ह पेपर म नाव छपई के बात ल सुनके जंग हो जथे, देख मस्टरिन येखर नाम ह मोर बिहा के आये के पहिली अडबड छपत रहिसे. ओला देख पढ के मोर बाप ह येखर बर बिहा दिस. फेर येखर छपई ले हमर परिवार के पेट नई भरतिस गांव के गौंटी ल छोड के शहर आ गे हे. इहां अक्केल्ला रहिसे त खर्चा कम रहिस, खाली छपास रोग ल धरे रहिस गांव के धान पान कतका दिन ले पुरही, इंखर बबा मालगुजार रहिस अब कईसे गुजारा चलत हे तउन ला तो तैं ह देखत हस.
अपन मालिक बर काम करे के टेम म कुटूर मुटूर की बोरड अउ कलम ल अपन खातिर चला के नमक हरामी नई करना हे दाई, न तो येखर तिर बिहनिया ९ ले रात कन ९ तक काम के सिवा टेम हे न तो ये हर सरकारी दमांद हे, जउन डिउटी टेम म सेटर गुंथई, चेटिंग करई अउ साहित्य लिखे बर ससुर ह तनखा दे दिही. बडे बडे झंडाबरदार बाना धरईया, अतका किताब, ओतका किताब ये इनाम वो सनमान पवईया मन ह अपन डिअटी टेम म कतको छत्तीसगढ, छत्तीसगढी, हिन्दी, अंतरजाल के सेवा कर लैं अउ वहवाही लूट लैं मोर समझ में ये ह अपन काम ले बेईमानी करे के नवां आदत ल बढावा देना ये.
तेखर सेती दाऊ ला बने मेहनत कर दाउ कहिथौं, छपास ले मन भले भरत होही पेट ह नई भरय अउ रहिस बात ईनाम पाये के, त मोला मोर गौंटिया के मेहनत म भरपूर बिसवास हे, वो ह अपन गियान ला अपन नौकरी धंधा म लगाही त मोर सातो पुरखा ल तार दिही.
गौंटनिन के ये बात ल सुन के मैं अउ मस्टरिन दोनों चुप हो गेन.


text:
छत्तीसगढ़ी कहानी म नारी के रूप काय होना चाही। कहानी के नायिका, छत्तीसगढ़ के नारी के आदर्श होना चाही या प्रतिनिधि होना चाही? ऐखर मतलब होईस के घर, परिवार बर बलि चढ़गे या फेर शराबबंदी करवा के एक नेता के रूप म नाव कमा लीस। जेन नारी ह अपन गांव म सबके मदद करीस, शराबी पति के धोय-धोय मार खईस, बेटा के गारी खईस अउ दुनिया के आगू म एक आदर्श पत्नी या नारी बनके नाव कमइस। ये ह तो पहिली प्रश्न के उत्तर होगे। दूसर बात हे यथार्थ होना चाही। यथार्थ के कोनो सीमा नइए। हजारों तरह के घटनाक्रम होथे। दुनिया म कतेक अनहोनी भी होथे। एक दस साल के लड़की ह एक लड़का ल जन्म देथे, बिन बियाहे। एक सत्तर साल के आदमी ह सोलह साल के लड़की ले बिहाव करथे।
एक अस्सी साल के आदमी के 127 लइका हे, ये ह यथार्थ नोहय? नब्बे फीसदी कहानी यथार्थ आय। मोर सब कहिनी सच घटना ऊपर आधारित हे। स्थान अउ पात्र के नाम बदल गेहे। तीसर बात हे नारी समस्या अउ सामाजिक समस्या होना चाही। कहानी म ये होना चाही। एक घर के बेटी जिनगी भर बइठे रहि जथे बिहाव नइ होवय, काबर के ओखर ददा गरीब हे, लड़की सुन्दर, नइए या फेर घर म कोनो सियान नइए। ये ह समस्या नइए? एक नारी बिहाव होय के 2-3 साल बाद विधवा होगे, सब के नजर ओखर ऊपर हे। गांव के पुरुष प्रधान समाज म हर कोई ओला बदनाम करना चाहते। कुछ भी हो सकथे। कोई भी ओला रख ले या फेर इात बचाय बर वो ह कखरो खून कर दे, ये यथार्थ ह कामा आही। ये समस्या ह नारी समस्या आय, सामाजिक समस्या आय फेर जेन मन कहिनी ल अपन नजर म एक सीमा बांध के रखे हे तेखर नजर म ये कोनों समस्या नोहय। छत्तीसगढ़ के बहुत से नारी बाहिर ले आय मनखे मन के शारीरिक सोसन के शिकार होईस फेर ओखर सुनने वाला कोनो नइए।
लइकामन ल कोनो नई अपनइन। पुरुष तो अउ बिहाव कर लीस फेर नारी बदनामी ल माथ म लगा के जियत रहिस हे। तब समाज, पारा, गांव कहां गे रहिस हे। एक लड़का ओ नारी के हाथ थाम लीस। काय ये ह समाज सेवा नोहय? ओ नारी के मन म ओ पुरुष बर घृणा के भाव तो आबे करही। दूसर पुरुष ह ओखर से बिहाव करके ओला सम्मान दिस। आज ओखर परिवार म 3 लइका हे। काय येमा बिहाव करइया लड़का के आदर्श नई दिखय।
ये नारी के पीरा मोला हर दिन दिखथे। हर आहट म चौंक जथे। हिरनी कस चौकन्ना ये नारी दुलारी आय मोर बनके चंदैनी के मुख्य नारी पात्र। ये कहानी (लघु उपन्यास) बहुत चर्चा के आगे हे। सब अपन-अपन तरह ले विचार रखत हावंय। एक करोड़ कहानी के भाव अउ विषय भी एक करोड़ हावय। नारी के दर्द ल लिखना कहानी नइए। सायद ये कहिनी म एक वर्ग बिसेस ल बहुत तकलीफ होय हे। जेन मन नारी के इात करना नइ जानय, नारी ल सिर्फ भोग-विलास के साधन समझथे। दुलारी पात्र एक उच्च जाति के नारी आय, ये ह सत्य घटना हे। ये पात्र मोर सामने से अक्सर गुजरथे।
आज भी ओखर पहिली आदमी के लइकामन के प्रति दर्द ल मैं ह ओखर आंखी म देखथंव। हजारों कहिनी छत्तीसगढ़ी म छपे हे फेर ये बनके चंदैनी के अतेक चर्चा काबर?
कहानीकार के ठेकादार मन ल येखर दायरा बताना चाही। मन के भाव कलम के माध्यम ले कागज म उतरथे। येखर कोई सीमा नइए। मैं तो आज तक नइ सुने हंव के कहिनी में आदर्श अउ यथार्थ होना चाही। छत्तीसगढ़ के नारी समस्या अउ सामाजिक समस्या ऊपर ही लेखन करना हे सब लेखक मन कुंआ कस मेचका लिखत राहव अउ अपन आप म खुस होवत राहव। दूसर के लेखन ल बिना सोचे-समझे अउ पढ़े मीटर में नापे की जिनिस ल तराजू में तौलना गलत हे। आज पूरा छत्तीसगढ़ म इही होवत हावय। घूमत हे लेखन ह सिरिफ छत्तीसगढ़ म। छत्तीसगढ़ महतारी अउ हमरे गांव गंवई ल लिखत रहिहू त भासा के विकास कहां ले होही। मनखे ह चांद म पहुंचगे, भारत के झंडा ह चांद म लहरागे अउ तुमन अपनेच्च कुंआ म हावव।
कुछु बाहिर के लिखव, जेन ल हमर गांव म रहइया भाई-बहिनी मन पढ़य अउ दुनिया ल जानय। एक गांव के बाहर हजारों तरह के घटना होय हे। दुलारी कस कतको नारी घूमत हांवय। हमर राज के सैकड़ों डॉक्टर, इंजीनियर अमरीका तक पहुंच गे हावय, ओखरों लइका मन बिहाव के लइक होगे हावंय। इहू ल जानव। ईमान के सीमा खतम होगे हावय, तब काय तुमन मन के भाव ल सीमा म बांधना चाहत हव।
-सुधा वर्मा
About संजीव तिवारी
हमर उदीम मेकराजाला म छत्तीसगढी भाखा के रचना मन ला धरनहा राख के एके जघा सकेले के हावय. हमर छत्तीसगढ के रहइया मन ला तो हमर भाखा के साहित्य के भंडार ल झांके बर मिल जाथे, फेर इहां ले बाहिर रहइया हमर भाखा के परेमी मन बर अपन महतारी भाखा ला पढे अउ सुने के ये ह सुघ्घर साधन आय. गुरतुर गोठ के हमर ये उदीम कइसे लागिस हमला बताहू.


text:
एतवारी बजार के दिन । जाने चिन्हें गंवई के मोर संगवारी सिदार जी असड़िहा घाम म किचकिचात पसीना, म लरबटाये, हकहकात, सायकिल ले उतर के, कोलकी के पाखा म साइकिल ल ओधा के, हमर घर बिहनिया नवबजिहा आइन । कथें मोला- “हजी, चला बजार जाबो । थोड़कन हाट कर दिहा।” जाय के मन तो एकरच नी रहिस । हाथ म पइसा, कउड़ी रहतिस त बजार करथें, एकघ टारे कंस करथों माने नहि, त जायेच बर परिस।
बस्ती के दूकान ले साबुन बनाये के कास्टिक सोडा बिसायेन । ओमन लीम तेल के साबुन बनाके चुपरेथें, कपड़ा ओंढा सबनाथे, आऊ चुपरेथें घलो, माछी-मच्छड़ नी चाबही क के फोड़ा-फुन्सी आऊ खुजरी भी नी होये ओ साबुन ला चुपरे ले। हमीमन लफरआ अन-गंधाथे साला हर।
सिदार जी राखड़ बोरा के थैली ला साइकिल के-केरियर म-जोन हर चिपाय रथे, फट ले तीर के निकारथें आऊ मोला धरा देथें, कास्टिक ल ओ म डार के। अपन साइकिल ला एक हाथ म धरे, एक हाथ ला झुलात रेंगे लगथें। गैं ऊंकर पीछू-पीछू कमिहां कस सुटुर-सुटूर रेंगथों।
घाम चढ़त रहे मुड़ अंगत, मैं गुनत हों-होटल होटली म समाबो काय, लेकिन कुछू अंगत नी समायेन। सीधा लोहा के दूकान म गयेन । सिदार जी साइकिल ला भी मोला धराइन आऊ नांगर लोहा के भाव पूछिन- “का भाव ये गा ?” तभे छइहां म ऊंकर तीर महूं लकठियायें त मोला कथें – “देखा त अच्छा हे नी येहर।” मैं का जानों नांगर के कारबार । मोर बाप ददा मन तो डोली के मुख नी देखे हें कभु, सफा तराई, नरवा, झोरखी के किन्दरइया, त मैं का जानो। तब ले कहें- बने हे।” लोहा नांगर ला बिसा के मे रखेंव थैला म । रिस म मोर जी हर का नी का हो जावत रहे, सफा मोला कमिहां कस बना डारें हें, भागत भी नी बनत रहे, न रहत । काबर की कभूकाल त आथें मोर संगवारी । चाऊर-चवरा घलो लान देथें मोर बर, ओला कइसे रिसायाओं । ओई गुन के संग म चले जावत रहों ।
धीरे धीरे बजार पहुँचेन, मोर जान-पहचान के पान ठेला म ऊंकर माइकिल ला राख के आठ आना ला बचा के साबासी लूटें । सिदार जी खुस, मुचमुचात, पसीना ला पोंछत बजार भीतर ला पेलेन- सीधा नून के पसरा म। थैला ला एक हाथ म मैं धरे हों, सिदार जी नून वाला ला कथें- “का भाव ए भाई ?” एक रुपिया के ढेड़ किलो, हाँ तं अइसन कर दस किलो दे दे ।” मोर जी सक करिस, गय रे साला, कभू बोहे बर कहिन त, मोर जऊंहर होगे। आक-पाक, आगू-पीछू देखे लागें सब अंगत चीन-जान के सलगत रहें-थैला धर धर के। अच्छा होइस ओई बखत ओइस परसा म सिदार जी के गांव के-मइनखे एकझन आगे, मैं गुने बाँचे रे बबा । वहाँ ले हरेन त चना, मूंग, उरीद आऊ उसने कच्चा जिनिस के पसरा ठऊर म आयेन । सिदार जी खरकस चना तीन किलों बिसाइन, थैला मोला थमाइन ! मोर जी बियाकुल होवत रहे अउ ओला बजार करे बर। कथें-बस चला जी, एकरंच बाँचे हावे, अब करेला लेबो, तहां ले होगे । मोर जी नीच्च सहाइस त कहें- सिदार जी, तूं ले के आवा, मैं पान ठेला म साइकिल तीर रहिहों । मोर मन के भाव ला एक रंच जानिन काय आऊ कथें- आवा कछु खाबो । भूखात रहे, एकत ग्यारवां चढ़त रहे, पसीना माथा ले चुंतर अंग त निथर जात रहे। केंबटिन पसरा म एक-एक रुपिया के बरा खाके, सिदार जी ला छोंड़ के आने डहर रेंगें-गारी-देवत मन मन म, बजार ले बहिरात रहें।
ओई बखत झुलत-झुलत, पसीना म लरबटाये, खाली थैला(झोला) ला लटकाये, ओंठ ला पोंछत, धकियात, धक्का खात, मोर सहर के नाक, बिद्वान साहित्यकार डॉ. भैया आवत रहे। देखत की हाँस भरिस, महुं जोहार करें, अच्छा लागिस मोला, बिहान ले सिदार जी के केचकेचवाई म जी हर बियाकुल रहे। अब हमन दुनों जोड़िया गयेन। मैं पूँछें “भैया, का ले डारे ?” तभे कथे- “का लेबे रे भंवरा, तीन रूपिया राखे हों, सागेच नी मिलथे।” कहें- अतेक साग म साग के कोको, चल चली जाई त भीतर डहर म।”
गोठियात-गोठियात साग सालन के पसरा अंगत आयेन । सबो रोज के हटरी म बइठइया मल्लिन, कोचनीन दाई मन रहें, कुछू नवा-नवा कोचनीन आऊ-देहात के नवा पसरा करइया डौकी-डऊका ।मल्लिन पसरा म हमन गयेन । त भैया, जाके चार आना के भाजी-मांगथे, खाली ला ताला म चोका के दूरूपियाही नोट ला निकार के देथे, मल्लिन कथे- “चिल्हर दे, नी त अउ बिसो एक रूपिया बारह आना के।” भैयाकथे- “चिल्हर नीये।” मल्लिन जंगा के हाथ के झोला ला लुट के भाजी ला झट निकार के दू रूपियाही नोट ला आघु म फेंक देथे । हमन अबक होके देखथन-ओकर कार-बार ला, आऊ आक-पाक ला देक के हांसत आघु निकर जाथन । ये गुनत की-हमन ला कहूं देखिन ते-नीहिं। कहां के माजी। अब्बड़ दुख म चिल्हर पायेन। बाकी सब साग सालन ले के, भैया बस चवन्नी भर बंचाय रहे । तभे मोला कथे- “धनिया पान एक लेये बर हे गा, चल तो देखीं कहूं अंगत आऊ । खोजत-खोजत एकझन आऊ मल्लिन पसराम पहुँच गयेन । हमर धनिया पान के खोजाई हर अइसन रहे जइसन हांथ के अंगठी ले सोन के मुंदरी हर गवां गये हे, बस पसरा ला निटोर-निटोर के देखत धनिया ला खोजत रहन आऊ बतियात रहन। भैया कहत रहे- “देख भाई, इ कोचनीन मल्लिन के साग झनीच लेबे, येमन का पसरा करे आथे ? गहिरा देखे आथें, अतेक सज-संवर के, ओकरे बर कस के दाम ला लेथें ।” चवन्नी ला हेर के भैया मोर अंगत ला देखत गोठियात चार आना के धनिया पान दे कहत, मल्लिन अंगत चार आना ला फेंके देथे। मल्लिन-धनिया पान लाधरा देथे, हमन दूनो चले लागेन त मल्लिन कहिस- “ह गा ये- पइसा ला दे, धनिया पान ला लेके कहां जाबे ?” भैया कथे- “देहे त हों ओ।” गोठबात म महुं सुरता नी करें की भैया ओला पइसा दे हे, की नीहिं । मैं दूनों के मुहुं ला देखत हो, मल्लिन रिस म अगियात रहे आऊ भैया घरी-घरी ओला कहत हे तोला देहे तो हौं ओ, मल्लिन मानबे नी करत रहे। आऊ चिचिया-चिचिया के गोठियात रहे, बजार के अवइया-जवइया मनखे मन हमन तीनों ला देख के मुस्कीयात रहें । हल्ला बाढ़त रहे, मल्लिन ह पेच देय कस करत रहे, भैया भी गुंगवात रहे आऊ मोला हो जात रहे मरन । महुं घलो चार आना नी धरे रहों। दू चार झन आऊ आगिन, मल्लिन के ताव आगे, मल्लिन कोंघर के जब उठिस त ओकर भीतर ले चार आना हर बद ले गिरिस, भैया झट कहिस- “देख ओ दे गिरगे न मोर पइसा हर। लबरा बनाथे मोला, लबरी नी त।” कंहत मोला आगु निकरे बर धकियाते । ओ चवन्नी के गिराई ला देख के मोर हांसी मनखे चमक जाय कस निकरथे, मल्लिन के जी कड़क जात रहे, भड़वा कामा-कामा पइसा ला मेलथे। देखइया मनखे मन के हँसाई म पेट हर फुल जात रहे।
होइस का – जब हमन गोठियाये म मगन रहेन त जवन्नी ला धनिया दे कहिके भैया ओकर आघु म फेंकिस, मल्लिन घलो मगन रहे ओ साला चवन्नी सीधा ओकर लुगरी के फेंटा म, जोन हर कनिहां ले माड़ी तक- लपटाय रथे, ओई म अलकरहा फंसगे आऊ दूनो ला पता नी चलिस । ओई हर झगड़ा ला बढ़ाइस।
हमन ओकर ले आऊ आघु अंगत निकर गयेन। भैया के आंखी मोर हांथ अंगत गिस, अतका ले हमन एक झन बुढ़िया के पसरा तीर आ गये रहन। बुढ़िया नवा डलवा मुंगफली ला भूंज के चार-चार आना के गाटा करके बइठे रहे। डॉ. भैया ला चरबनी खाय के अब्बड़ सऊंक, मुंगफली ला देख के तो इसने बखत म ओकर जी आऊ नी माने, लेकिन का करिहा, पइसा नीये खीसा म। मुंगफली ला देख के मोला कथे- “भाई, पइसा राखे हस का ?” मैं कहें- “मैं तो सुरू ले कहे हों, मोर खीसा फटहा ये, नी धरे हों।” ओकथे- देखत होहि । मुगफली खाय के मन लागथे गा, जब नीहिंच कहें त एक घड़ी ले डोकरी के मुहूं ला देखत खड़े हन। बुढ़िया हमर गोठ-बात ला सुन के डरात रहे-की ये बैरी टूरा मन मुंगफल्ली ला लुटहीं त नीहिं आऊ खोस खोस ले बइठ जात रहे । हमन जइसन आघु अंगत बढ़बो कहत पाँव ला बढ़ायेन की भैया कथे-काय धरे हस थैला म। मोरो सुध आइस के मैं- थैला ला बोहे हों। भैया थैला ला देखथे। मैं कहें-यहर मोर नी होइस,सिदार जी के चना ये। तभे काय करथे-थैला ले एक ठोम्हां कस के चना ला- हेर के बुढ़िया तीर जाथे आऊ कथे- डोकरी दाई, चना के बदला मुंगफली देबे का ? डोकरी के मन कुलकित होगे। चना ल ठोम्हा भर देख के झट ओंटी ला हेर देथे। भैया चना ला ओकर ओंटी म डार के एक गादा मुंगफली ला आपन के ढीला कुरता म जेबिया लेथे ! मैं अकबकाये- कस डोकरी आऊ भैया ला देखत हों, कछु नी कहें चना के हेरत ले आऊ मूंगफली के लेवत ले। तभे कथे- रिसाहा त नी होय, मोला सुरता आगे, बिहान ले सिदार संग कमिहां कस बुलाई के। मैं कहे नीहिं । मनेमन गूनत रहों-ठीक होइस, साला मोला भूथियार कस किंदारत रहिस। ठीक-होइस चना के बदला म मुंगफली त पायेन ।मिलिस भूती।
दूनोझन एक-एक ठी मुंगफली ला फोकलत-बाजार ले बाहिर घर अंगत निकरेन । सिदार जी मोर डहर देखत साइकिल के तीर म खड़े रहें। ऊँला देख के दूनो हमन हांस भरेन। थैला ला धरा के कहें-सिदार जी अब मैं जाथों, सिदार जी साइकिल म थैला ला झुलात अपन गाँव डहर रेगिंन आऊ हमन साहित्य चर्चा करत घर कोती।
.रामलाल निषाद.
- केंवटा पारा
रायगढ़ (छ.ग.)


text:
Edit image icon Free icon We have about (7) Free icon ico, png format sort by newest first in (3/1) pages
Popular tags: Edit edit image image
Edit edit image image edit image icon edit image icons edit image edit images delete edit image edit image button folder edit images document edit images add edit delete image edit icon images edit icon image image edit edit button images edit button icon images edit icon images download download button image edit add edit delete view image add edit delete cancel image edit icon images png in circle add edit delete image download home button images for download add edit delete free download bike images button icon images add edit delete button icons up down arrow image search button images for download next button images back button images for download download button image calendar images icon telephone and fax email images save button images for download add delete edit icon menu button images for download add edit delete icon edit delete icon


text:
पुस्तक समीक्छा
''आखर के अरथ' म सोलह ठन लेख हावय। ये लेख ह रंग-रंग के फूल ले सजे डलिया कस लगथे। विविध बिसय ले भरे हावय। दू लेख वैग्यानिक तथ्य ऊपर हावय। 'संगवारी मन जागवÓ म श्रीराम सेतु ल काबर नई तोडऩा चाही एखर जानकारी देय गे हावय, जेन ल जन जन ल जानना चाही। ये लेख देखबन्धु मंड़ई म छपे रहिस हे। दूसर लेख 'मोर करन फूल मोबाईल; आय। जेमा मोबाइल ले निकलइया इलेक्ट्रोमैग्रेटिक तरंग के नुकसान के बारे म बताय गे हावय। ये लेख के माध्यम ले लेखिका ह अपन पता अउ माबेाईल नम्बर बताय हावय येखर कारन समझ म नई आइस।
'भासा; लेख म लिखे हावय के कविता के भासा हर ही राजकाज के भासा बनाथे त गद्य के जगह कोन मेर हावय। सब्द के बढ़ोतरी सिरिफ कविता ले होथे सोचे के बात आय। संस्कृति के जम्मों जानकारी 'छत्तीसगढ़ के संस्कृति; लेख म मिलथे। 'शिक्षा; लेख म जुन्ना अउ नवा शिक्षा पद्धति ल मिलाये के बात करे गे हावय। ये ह आज के जरूरत आय। लेखक के लेखन म अपन आस-पास के वातावरन के प्रभाव रहिबे करथे अइसने कविता के सकेला आय 'हिन्दी काव्य म छत्तीसगढ़;। 'मया के डोरी महतारी के लोरी; म आज के कवि मन के लिखे लोरी के उल्लेख हावय, कुछ मन छूटगे हावय। 'मोहरी के धुन अउ भासा के गुन; दुर्ग म होय दू दिनी राजभासा आयोग के कार्यक्रम के रपट आय। 'मोर कुआँ गवांगे; नंदकिशोर तिवारी के कहिनी आय, ये लेख संग्रह म एखर समीक्छा देय गे हावय।
दू ठन सुरता हावय। लेखिका अपन ददा पंडित शेषनाथ शर्मा 'शील' ल ऊंखर पुन्यतिथि म सुरता करत हावय। बहुत अकन जानकारी देय हावय 'गुरुदेव रवीन्द्रनाथ ठाकुर के सुरता घलो करे हावय। बंगला पढ़इया अउ लिखइया सरला शर्मा के झुकाव बंगला साहित्य डाहर बहुत हावय। ये ओमन ल विरासत म मिले हावय।
'आंसू म भींजे तिरंगा' म लेखिका के मन के पीरा दिखथे। पंद्रह अगस्त के दिन सरलाजी ल उत्तराखंड म होय विनासलीला के सुरता आवत हावय अउ उनला तिरंगा झंडा घलो आंसू म भींजे दिखत हावय। अपन लेख म एक सोच देय हावयं के पन्द्रह साल ये कम उमर के लइका मन अउ सत्तर साल ले जादा उम्मर के मनखे मन ल ये जोखिम के रद्दा म जाये के मंजूरी झन देय जाय, डॉक्टरी जांच कराए जाए, पंजीयन कराए जाय।
लेखिका छत्तीसगढ़ी जांजगीरी ले मानक डाहर आगे हावय। भासा लाग-लपेट के संग प्रस्तुत करे गे हावय। अलग-अलग विधा के लेख जेमा सुरता, पुस्तक समीक्छा अउ रपट ल घलो जगह देय गे हावय। छत्तीसगढ़ ले शुरू होके देस के समस्या सेतु समुद्रम तक के बात हावय। पुस्तक पढ़े के लय म रुकावट लानथे। अलग-अलग विसय म अरघ देय गे हावय। इही कारन येखर नांव 'आखर के अरघÓ देय गे होही। सरलाजी अपन विविध सोच ल एक पुस्तक के रूप देय हावय जेखर ले ऊंखर सोच के सब ल जानकारी होवय। छत्तीसगढ़ के बाहिर के विषय ऊपर छत्तीसगढ़ी म कलम चलाना बहुत जरूरी हावय तभे छत्तीसगढ़ी भासा के साहित्य बाढ़ही अउ पोटठ होही।
-सुधा वर्मा
लेखिका - सरला शर्मा
पुस्तक का नाम- आखर के अरघ
प्रकाशक- वैभव प्रकाशन
मूल्य- 100 रुपए


text:
कहिनी
सोनारू तैंहा बइठे-बइठे काय सोचत हावस। बेटा, जेन होगे तेन होगे। अब तोर सोचे ले हमर जमीन ह नइ आवय। जा रोजी-मजदूरी करके ले आ बेटा, पानी-पसिया पीबो। नहीं त भूखे मरे ल परही। थोक बहुत पढ़े-लिखे रहितेव रे सोनारू त तोर बाप, कका अउ गांव के मन ल समझातेव। दलाल के बात म नइ आतेव।
बबा हमन तो फेक्टरी म माटी महतारी ल बेच के अपन गोड़ म टंगिया ल चला डरे हावन अउ एकर भुगतना ल हमन सात पीढ़ी ले भुगते ल लगही बबा। सिरतोन काहत हाबच सोनारू मंद पीके तोर बाप ह करनी करे हावय अउ हमन ल भुगते ल परही रे। चार ठन खेत ह हमन ल पोसत रिहिस बेटा। 'माटी ह महतारी आयÓ अउ सबके पेट ल भरते रे, फेर एक ठन फेक्टरी ह एक मनखे ल मजदूरी के काम दिही जेमा घर के दस मनखे के पेट ह नइ पलय बेटा। सिरतोन काहत हाबच बाबू फेक्टरी म काम करे बर पढ़े-लिखे अउ सिक्षित चाही हमन तो अप्पड़ आन बबा। फेर साहब अधिकारी मन तो पढ़े-लिखे हावयं तभो ले हमर मन बर नइ सोचिन। हमर दू फसली भुंइया ल बंजर बता के अंगूठा चपका दीन। (ओतके बेर सोनारू के काकी आइस)- 'तोर कका ह चार दिन होगे, बेटा नइ आए गा। चार दिन होगे घर म हडिय़ा नइ चढ़े हाबय।Ó
-'जानत हवं काकी। फेर काय करहू थोरको तहसीली म जाके पूछताछ करबे तहां कुछु भी कहिनी बना के जेल म ओइला देवत हाबय काकी।Ó
कोतवाल ह हांका पारत रिहिस। चिंचियावत सोनारू के घर करा अइस, सोनारू पूछथे- 'अब काय के बईठका आय बबा।Ó
-'काय बताववं रे सोनारू, हमन ल रद्दा बतइया समारू गुरुजी ह घलो अब इहां ले चल दिही।
-'काबर?Ó
-'ओकर बदली करदीन बेटा। गुरुजी मन मुआवजा ल नइ ले हाबय अउ गांव वाला मन ल सीखोवत हाबय कहिके उही पूछे खातिर तोर ककामन गे रिहिस। तेला जेल म डार देहे। साहब मन हमर मन के बात ल काबर नइ सुनय कका।Ó
-'अरे बेटा, हमन गरीब किसान साहब मन ल काय दे सकबो। फेक्टरी वाला मन कलेक्टर ले लेके पटवारी ल चार चकिया दे हावय। तेकर सेती तो ओमन रोज गांव के चक्कर मारथें। गांव के दलाल मन घलो मालामाल हो गेहें।Ó
दस बजे बिहनिया खा-पी के गुड़ी म सकलाहू हो...। बारा गांव के मनखे मन घलो आहीं हो। कोतवाल ह पूरा बस्ती म हांका पार के चल देथे। ओतके बेरा सरपंच ह सोनारू के बबा करा आइस।
'पा लगी मण्डल कका।Ó
-'खुशी राह बेटा। अब कइसे करबो कका अब तो कइसनो करके हमन ला फेक्टरी वाला मन ल भगाय ल लागही बेटा! कतको मन तो मुआवजा लेके पइसा ल खा डरे हावय, आधा झन मन बांचे हावय। फेक्टरी के खुले ले कका कोसा पालन केन्द्र ह घलो बरबाद हो जही। फेक्टरी के गरमी म कोसा कीरा मर जही, त करोड़ों के लगाय रूपया ह बरबाद हो जही। सरकार के काय जाही बेटा जनता के कमई ल पानी कस बोहाही नहीं त का। कतको बेरोजगार होही त ओला काय फरक परही। फेक्टरी वाला मन नोट के गड्डी ल धराही तहां सब चुप हो जहीं। ले कका बिहनिया कुन गुडी म आ फेर।Ó
होत बिहनिया गांव म चाहल-पाहल शुरू होगे। काबर बारा गांव के लोगन मन आय के शुरू करदे रिहिस। दस बजते साठ गुड़ी म मनखे मन खमखमागे। दुदमुंहा लइका मन ल पीठ म बांध केझांसी के रानी बरोबर माईलोगिन मन आय रहिन। काबर कोनो महतारी ह अपन लईका के पेट म लात नइ मार सकय। सरपंच ह कइसे बतावा काय करबो तेन ल। ओतके बेरा एक ठन चार पहिया ह आके ठाड़ होगे। सब उही ल देखे बर धरलीन। सोचे लगीन फेर पुलिस वाला मन पकड़े बर आवत हावयं। कोनो-कोनो मन तो कइथे- आज मारबो नहीं त मरबो। फेर अपन महतारी ल बेचन नहीं। गाड़ी ले श्रीवास्तव साहब ह उतरीच जेहा गांव वाला मन के हिमायती राहय। सरपंच कइथे- 'नमस्ते साहब, कइसे आय हावच।Ó
मैं ह ये बताय बर आय हाबवं कि मोर इंहा ले बदली होगे, अब तुमन कइसे करहू तेकर फैसला ल तुही मन ल करें बर परही। मोला सस्पेंड घलो कर सकत हावय। फेर मैं ह कइसनो करके जी खा लुहंू। तुमन ल अपन लड़ई खुदे लड़े बर परही। काबर दलाल मन तुंहरे घर म बइठे हाबय। सबला मोर राम-राम। मैं ह जाथवं फेर एक ठन बात काहत हवं सबला बेचहू फेर धरती दाई, अन्न देवइया ल फेक्टरी बर झन बेचहूं। श्रीवास्तव बाबू ह गाड़ी म बइठ के लहुटगे। थोरकन बेर-बर सन्नाता ह पसरगे। काबर? पढ़े-लिखे एक झन रद्दा बतइया रिहिस वहु ह अब नइ रइही। समारू गुरुजी ह अपन बदली रोकवाय बर उही ह साहर म साहब मन के चक्कर काटत हावय।
मण्डल ह खड़ा होके कइथे- अरे बाबू हो! हमन का चार दिन जीबो के आठ दिन, फेर तुमन ह मंद महुआ म मुआवजा ल लेके उड़ा डरे हबव। फेर अभी आधा आदमी ह पइसा नइ ले हाबय। तुमन ह पइसा कइसनों करके लहुटाहू। आयतु ह खड़ा होके कइथे- दू साल होगे खेत मन परिया परे हाबय त पइसा ल कइसे लहुटाबो। सरंपच ह कइथे- 'मैं ह एक ठन बात काहत हाववं। हमन नंदिया ल बांधबो अउ फेक्टरी बर जमीन हावय तेमा बांध बनाबो अउ बढिय़ा फसल लेके कम्पनीवाला के पइसा ल लहुटाबो नंदिया के तीरे-तीरे फलदार रूख लगाबो। कर्जा हाबय तेला सब मिल के छूटबो तब हमन ए माटी महतारी ह बाचही अउ एकर सिवाय हमन मन करा कोनो चारा नइये।Ó
तब सोनारू ह खड़े होके कइथे सरपंच कका ह बने काहत हाबय। अगर हमन एक होके करजा ल नइ छूटबो त हमन सदादिन बर बनिहार रहिबो। फेक्टरी के पानी ह नंदिया म मिलही त उहु ह जहर बन जाही। हवा घलो ह बिगड़ जही। सब मनखे मन चिचियाइस। हमन ल मंजूर हाबय। मंजूर हाबय। सोनारू ह फेर कइथे- हमन तो नइ पढ़ेन फेर अपन लइका मन ल इस्कुल भेजबो। पढ़ाबो तभे हमन ला फेर कोनो दलाल मन कोरा कागज मन अंगूठा नइ लगवाही। इही भुइयां के सेवा कर अपन ये बारा गांव ल फेक्टरी के गुलामी ल आजाद कराबो। मंद मउहा ल पियइया हो अब तुमन ल सीखे ल लागही कि एक फेक्टरी ह एक झन ल कुली के काम दिही हमन अप्पड़ के खरही नइ गांजय। ओमन ल तो पढ़े लिखे आदमी चाही। फेर हमर धरती महतारी ह अप्पड़ अउ पढ़े-लिखे सबला पोसथे।
सरपंच ह कइथे- त फेर सब साबर, कुदारी, रापा, टंगिया, झउहा सब धरके परनदिन पांच बजे पहुंच जहू। ग्यारा बजे फेक्टरी के भूमि पूजन हाबय त ओकर पहिली हमन ल गड्ढा खोदना हाबय। अब सब अपन-अपन घर जावव। अतका जान लेवा हमन ल ओ दिन मरे ल घलो पर सकथे अउ मारे ल घलो लागही। काबर फेक्टरी वाला मन लाव-लश्कर लेके आही। सब जनता के भुइयां के कसम खाके जय जयकार करत अपन-अपन घर लहुटगे। मण्डल ह कइथे- अब तो ये दोगला मन ल मारेच बर लागही बेटा। जब अंगरेज ल हमन भगा सकथन त ए फेक्टरी वाला मन कोन खेत के मुरई आय।
तीसर दिन ग्यारा बजे फेक्टरी वाला मन बड़े-बड़े गाड़ी वाला मन घलो रिहिस। गांव वाला मन सब काम ल छोड़ ठाड़ के होके देखे लगीस। हजारों झन मनखे सबके हाथ म हथियार। साहब मन कांपे ल धरलीच, अपने अपन पछीना घलो ह बोहाय ल धर लीच। एक झन दलाल ह कइथे- साहेब, काली रतिहा ग्यारा बजे गेहन त कांही नइ खनाय रिहिस। अउ कतका बेर सउहो तरिया खनागे। बड़े साहब के मुंह ले बक्का नइ फूटिस। काबर ओहा छै महीना पहिली पटवारी अउ डिप्टी कलेक्टर के हालत ल देखे रिहिस। दुनु एक मुहु ह लहूलुहान। थोरको चिन्हारी नइ रिहिस। साहब ह चुपचाप गाड़ी म बइठके ड्राइवर ल गाड़ी चालू करे बर कइथे। साहब के देखते-देखत सब ह ओकर पीछू-पीछू गाड़ी म बइठ के लहुटगें। समझगें एक ठन लकड़ी ल तो आसानी से तोड़ डारबो फेर लकड़ी के बोझा ल नइ टोर सकन। गांव वाला मन बड़ खुश होइस अउ तिहार असन नाचे लगीस काबर? ओमन अपन सात पीढ़ी ल बनिहार बनाय से बचा लीन। बांध बने ले फसल लहलहाना शुरू होगे। मंद महुहा ऊपर घलो रोक लग गे। दलाल मन गांव छोड़ के भाग गे। सब अपन लइका मन ल इसकुल भेजे लगीन, ताकि फेर कोनो दलाल मन कोरा कागज म अंगूठा झन लगवायं।
गीता शिशिर चन्द्राकर
भिलाई-3


text:
Picture and image folder Free icon We have about (13) Free icon ico, png format in (2/1) pages
Popular tags: folder image picture image folder picture image
folder image picture image folder picture image picture image folder picture image folder download picture and image folder open picture document folder picture hp folder icon bmp picture image format hp image folder image folder set transprent picture document folder image folder image folders images folder picture image pictures image 3d image folder mis image folder picture image box set image folders image folder color music image folder images folder icon images folder icons picture open folder picture icon folder picture music folder folders images folder images folder 3d icon picture photos folder my images folder image image folder icon pack black blue image folder images folder icon pack image folders icons pack picture hp folder icon download 3d windows pictures icons folders icons for pictures windows folder bmp picture image format download


text:
सुधा वर्मा
आज राखी के तिहार आय। ये राखी तिहार कइसे सब ल बांध के राखे हावय ये तो सोचे के बात आय। कोनो अउ तिहार अइसना नइये जेन ल सब जाति, धरम के मन मिलके मनावय। ईद के सेवई तो सब खा लेथे अउ गला मिल लेथे। देवारी के मिठाई ल घलो सब खा लेथे। फेर झगड़ा के बेरा म धर्म कइसे अलग-अलग हो जथे। राखी के दिन एक सिक्ख के हाथ म राखी, एक मुसलमान के कलाई म राखी देखके अइसे लगथे के जम्मो देस एकेच्च आय। सब मनखे एकेच्च आंय फरक कोनो मेर नई दिखय। ये राखी के परेम साल भर सबके दिल म काबर नई राहय।
झगड़ा के सुरूआत होतेच्च रहिथे। मंदिर-मस्जिद के नाम म आज तक राम मंदिर उलझे हावय। अभी-अभी 'सहारनपुरÓ म बइठे बइठाय बवाल होगे। कई जान चल दिस अउ लाखों के नुकसान होगे। जमीन के कागजात होय के बाद भी स्पष्टता ऊपर प्रश्न खड़ा होगे। राखी के तिहार म जेन परेम हमर बीच म टपकथे तेन बाकी समय म काबर नहीं? हमर घर के सामने मुस्लिम परिवार रहिस हे। ओखर इंहा के लड़का हमर ननंद ले राखी बंधाय बर सुबह आठ बजे तइयार होके आ जाय। बहुत परेम से टीका लगवा के राखी बंधावय अउ ओला तीन-चार दिन ले बांधे राहय ओखर ऊपर रूमाल बांध के नहावय। गनेस के परसाद लेय बर रोज सांझ के पूरा परिवार आवय। ईद, बकरीद के दिन पूरा परिवार बर खाना आवय। हमर सास ऊंखर घर के खाना नई खावय तब ओखर बर नवा बांस के दुकनी म पूरा भरके सूखा सेवई भेजय। हमर सास सेवई ल बहुत परेम से खावय। देवारी म घलो अपन घर के दूवारी म दू ठन मोमबत्ती जलावयं।
राखी, ईद, देवारी अऊ होली के तिहार एक संग मनाथन फेर ये परेम म दरार कोन मेर हावय अऊ कइसे हावय तेन ल सोच के दूर करे जरूरत हावय। राखी के तिहार एक अइसना तिहार आय जेमा पेड़ पौधा ल घलो राखी बांधे जाथे। घर के दूवारी म रक्छा सूत्र टांगे जाथे। पर्यावरन के सुरक्छा बर राखी बांधे जाथे तब देश म सुख-सांति बर भी राखी बांधना चाही। आपसी परेम ले सब झगरा ल सुलझा लेय जाय तब तो देस के रूप बदल जही। ये राखी म सब ल संकल्प लेना चाही, के ये भाई चारा अउ परेम ल सिरिफ परिवार तक ही नहीं देस तक पहुंचाना हे। ये परेम जब राखी के तिहार कस साम्प्रदायिकता ले ऊपर उठ जही तब जेन सुख-सांति आही तेन विस्व म एक उदाहरन बन जही।


text:
कहिनी
टीकेश्वर सिन्हा ''गब्दी वाला''
नाती ल पाय दसमत माईघर ले निकलीस। परछी मं सरकी ल जठइस। नाती ल बइठारिस। झुन-झूना ल आगू मं मढ़ादिस। तुलसी चौंरा करा ले चन्नी लइस। खुंटी मं टंगाय सुपा ल निकालिस। कच्छोरा भीरे पीढ़ा मं बइठीस। दुए चन्नी निमारे रिहिस तइसने मं कथय ''सकुन, टुकनी मं रखे तोरई ल छोल के पउल डार बे ओ। उही ला रांधबे। बरनी मं दार हावे, डार देबे। हुरहा अउ सुरता आइस अउ हां तोर ससुर आज आ ही। एक कनिक दार मढ़ा देबे न पाछू डाहर चुल्हा म। बने खुम-खुम ले चुर ही।ÓÓ फेर दसमत चाउर निमोरे मं भीडग़े।
गुलाप अउ दसमत बस्तर बैलाडीला मं कमाय-खाय बर चल देये रिहिन। सन् 68 के अंकाल पूरा अहराब ल झंझोर के रख देये रिहिस। घर मं तारा ठोंक के दूनों लइका रमेस अउ लछमी ल संग मं ले गये रिहिंन। लइकामन कमाय-खाय के लइक होइस ताहन अपन देहरी लहुटीन। रमेस अउ लछमी के हाड़ मं हरदी लगइन। सबो झन सुंता हो के गुलाप हर अपन नौकरी ल नइ छोंडि़स बाकी मन घर मं रेहे लगिन। खेती-किसानी के दिन-बादर, तिहार-बार अउ मउका-मउका मं गुलाप ह घर आवय। दसमत ह बहू-बेटा सन किसानी मं लग्गे।
समय के होय के बहू सकुन के पांव भारी होइस। सब खुस अउ नौ ले दस के पूरे ले बाबू आगे। अच्छा-मंगल होइस। नवां बाबू ल रोहन नांव घलो मिलगे। नानुक सुघर छोटकू रोहन झूलना म बाढऩ लागिस। कोरा-कोरा मं दिन बितय। हांसी कुलकी मं सबो झन टेम पास करंय। सदनोहरा रोहन देखते-देखत पेटगइंहा, खसकई अउ मडि़अइई सुरू कर दीस। टिक-टिक खड़े होवई घलो सुरू होगे। आज रोहन के जन्मदिन घलो अभर गे अउ संजोग से आज धनतेरस घलो आय। गुलाप पहुंचीस। संझाकुन जन्मदिन मनइन। अब देवारी के तिहरहा तियारी मं लगगें।
गुलाप ह ननपन ले अपन बाप-महतारी ल नइ जानय। गांव के गंउटिया घर के भंइसा चरई मं छुटपन कइसे गुजरीस समझ नई पाइस। गोरकापार गांवेच के लक्ट्ठा मं लगे गांव मासाभाट बोकर ममियारों गांव आय। ममा-मामी मन एक ले दू कर दे रिहिन। दसमत के नीक बेवहार के नीर ले गुलाप के जिनगी हरियागे। दूनों एक-दूसर बर बने राहंय तभे तो आज संझा रोहन ल धरे गांव बजार ले आते भार कथय ''रमेस के बाबू, काली लछमीं पूजा आय। फजरे ले जाबोन अरजुन्दा तिहरहा समान अउ कपड़ा-लत्ता लेये बर। अउ संझा बाजार करत आबोन। हाव बन जाही काहत इस्टूल म गुलाप बइठिस। अउ गमछा मं धूंकत पिये बर एक गिलास पानी मांगिस।ÓÓ
दूसर दिन गोबरधन पूजा आईस। हांसी-खुसी ले तिहार का मनाईन। गांव ले लगे मोंहदीगांव के देवमड़ई तको निपटीस। दूसर दिन गुलाप अपन-दूनों खेत देखे बर चल दीन। मेंड़ में बइठीन खेत-खार, धान-पान, पानी-वानी के गोठ गोठिअईंन। ताहन दसमत ह हंसिया धरे मेंड़ मं निहंर गे कांदी लुये बर। अउ अच्छा पिकियाय हे लाखड़ी आ रमेस के दाई बने दिखत हे काहत गुलाप ह खेत मं उतरीस अउ देख-देख के करगा छांटे ला भींड़ गे। गियारा साढ़ गियारा के टेम होइस ताहन घर लहुटींन।
कोठा करा कोंटा मं दसमत बोझा ल पटकीस। गुलाप ह दतुवन काड़ी ल परछी मं मढ़ाइस। का कइसे होगे तुमन ला गुडऱी मं माथा ल पोंछत दसमत ह काहत रिहिस तइसने मं गुलाप बीड़ी माचिस ल पठेरा मं मढ़ावत कथय- का होगे, का होगे, काबर अइसन करत हव तुमन हा। अरे का बात ऐ तेनो ला तो बतावव, अइसने मं बन ही? रमेस अउ सकुन के माते राहय। सकुन तन-तनावत राहय हाव घिंसबो ङ्क्षसबो एक घांव नहीं दस घांव घीसबो, का कर बे मारबे तो अउ का करबे। मरइया बने हस।
रमेस के घुंस्सा नई उतरे राहय- तें अपन नोखन ले नोकदर्रा गुड़ाखू ल छोड़ नहीं ते तें मोर सन बाते मत कर। नी करन तोर सन बात। नी मरत हन तोर सन गोठियाय बर। सकुन के पलटवार निकलीस महूं हरंव असल बाप के बेटी। नी गोठियात ते मत गोठिया। नइ गोठियावन तोर सन। फेर नइ छोडि़स ये गुड़ाखू ला दसमत बीचे मं टोंकिस अइसने मं बन जाही घर गिरहस्थी हो। नानुक सरहा जिनीस बर कसम खावत हस। एक लइका के महतारी होगे हस सोंच बिचार के गोठिया। बनेच बरे गुलाप अउ दसमत ह दूनोंझन ल समझाइन। चुप होइन। अपन-अपन बुता मं भुलागें।
बिहानदिन गुलाप बैलाडीला निकले के टाइम बहू-बेटा दूनों ल अउ समझाइस। खांद मं प्लास्टिक बोरी के झोला ले मन के चिंता-फिकर ह गुलाप ल जादा गरु लागत राहय। गुलाप के गेये ले कोन जनी का बयरासू हमागे घर मं ते परमात्मा जाने रमेस अउ सकुन के लिखरी-लिखरी मं मात जावय। दूनों के पटई मुसकुल होगे। एक-दूसर ह बने सोझबाय नई गोठियावयं। सकुन के हुड़से असन बानी ले रमेस के मइंता भोगा जाय। ताहन वोकरो सुरू हो जायं तेरी-मेरी, महासमुन्द-धमतरी। सकुन रक्सिन हो जाये चलनी ल पटकई। सुपा कचरई। बाहरी ल फेंकई। आदमी के बात ल लइका मं झारे। बांचे-खोचे ल सास ऊपर उतारे। रांधे बर तको कुरमुराय। बेमलतब हंवला धर के तरिया रेंग देवय। कांहचो होय मन के आवय-जावय। गरु गाय तक मनमाड़े बखानय। बेर के चढ़े ले उठय। इही सब वोकर रेंवा-टेंवा ल देख के दसमत कही परिस- काबर तंय अइसने करत होबे ओ। का दुख होगे तोला सोझबाय कमा खा ना भई। हमर पुरखा के देये जमीन हे। घर के ला नइ कमाय बर नइ भाय ते जा काकरो घर बनी-भुती कर। बिम मत घर नइ बनय। देखइया मन का काहत होही। सब दांत दे हंसइया हे ये दुनिया मां। असने मं का घर बन हीं। दसमत समझाते रिहिस सकुन अउ बिफरगे। हां तें मोला बनी-भुती भेजे बर मरत हस। घर के ला कमात-खात हंव ते तोला देख नइ सहिरात हे। मोर रहवई तुमन ला जियान परत हे। मिही घर ले निकल जथंव। रोहन ल धरे निकलत रिहिस। दसमत रोके बहुत उदिम करीस। जेसने पाय तसेने बखानत दसमत ल झटकार दीस। पुट ले गिर गे बिचारी हा। येला दखे के रमेस भन्नागे। दू-चार थपरा जमादीस। रोवत लइका ल धरे निकलगे बस टेसन कोती सकुन हर परोसिन मन घलो अपन डहर ले कोसिस करीन सब बेकार। सकुन मइके पहुंचगे।
मइके मं सकुन दू-चार महिना रिहिस। ससरार गेये बेटी मइके मं गरू। बने-बने मं सब बने। उंहचो तीन-तीन झन भौजी राहंय। काकरो सन तारी नइ पटीस। महतारी ह तको का कर डरतीस। बाप बिचारा ह चार-पांच सियान घरके मासाभाट आइस सकुन ल पहुंचाय बर। गांव अउ सगा सियान मन सकुन अउ रमेस ल समझाइन। दिन हफ्ता महिना- दू महिंना हो गेये ले फेर कुकुर के पूछी टेडग़ा के टेडग़ा। एक दिन बनेच फेर मात गे। सकुन के रीस के पारा चढग़े। रमेस ल जेसने पाय तेसने बकीस। ताहन रमेस के दिमाग के डिगरी घलो बाढग़े। धरिस तुतारी लवठी ल अउ लगाइस दू-चार घांव। ताहन सकुन रीसे-रीस मां लइका ल मारन लागिस। सास के धुर्रा बिगाड़ डरिस। ये बखत रमेस अउ सकुन के संबंध बनेच बिगडग़े। गोठ-बात बंद नाम मात्र पति-पत्नी रहिगें। घर परवार, जात-गोतियार, पारा-पड़ोस, हिती-पिरोती, सगा-सोदर सब समझा डारिन दूनों झन ला। नइ बनीस एक-दूसर के मुख देखई पसंद नई करंय। सुत उठ के अपन-अपने बुता ल कंरय। मन मरजी काम धाम करंय। रमेस सकुन के रांधे-पोरसे ल नइ खाय। दूनों पति-पत्नी बिल्कुल धनरीन होगें। सकुन अपन चुल्हा चौकी ल अलग रच डरिस फेर घर बनी करय अउ निपटारा करय। गुलाप अउ दसमत ल बहू बेटा के चरित्तर ल देख-देख के पेट भरई होगे। इंकर चरित्तर के धुंगिया ल देख के गुलाप के जी कव्वागे। नौकरी छोंड़के घर बइठगे।
रमेस अउ सकुन के संबंध अतेक बिगडग़े के इंकर अहम् नफरत रूप ले लीस। एक-दूसर के नांव ले दुनों के एड़ी के रीस तरवा मं चढ़ जाय। कोनों ल सुहाय झन सुहाय फेर दसमत-गुलाप अपन नाती बर अबड़ मया करंय। पावंय, पोटारय, चुमय चांटेय। काबर कि साहूकार ल मूल ले जादा सूद अमोल होथे। दूनों के समे नाती खेलाय मं बीत जाय। दिन भर रमेस ह खेतखार मं लग जाय बनिहार बुतिहार संग। सकुन अपन मरजी के मालकिन। आज सबोझन खाइन-पियीन अपन-अपन कुरिया मं सुतिन। दिन ह तो कट जाय पर रात तो रात होथे। नींद के परे ले आंखी के किवाड़ तो लग जथे फेर मन के कपाट कभु नई ओधय। हुरहा पाटा मं टीपा के नाली कोती ले मुसुवा भागिस। भड़-भड़-भड़ बाजिस। रमेस के नींद खुलगे आधा रात के अल्थी-कल्थी सुरू मन-मतंग बिचरन लागिस। दूसर कुरिया मं लइका के जागे ले सकुन घलो जाग्गे फेर नींद नइ परीस। आज रात ह रमेस अउ सकुन के अहम् ल मुसेटे बर ठान लीस। समै बड़ा बलवान होथे बेरा तको साथ दिस। अपन-अपन खोली मं रमेस अउ सकुन के उठई-बइठई सुरू होगे। कभु चद्दर ल झर्रावंय त कभु कथरी ला। दुनों झरिया मं बिजली फेर बरय फेर बुताय। दूनों के बेजुबान मन एक-दूसर के ला सुनिक-सुना होगे। जरूरत के जरूरत संग भेंट होइस। रमेस पाटा मं चग्घे सकुन आरो पाइस। लाइट ल जलाइस बुझाइस, जलाइस ताहन फेर लाइट ह घडि़क बेर-बर बुतागे रात कटीस।
समै गुजरन लागिस। दिन ह दिन अउ रात ह रात बरोबर। मौका-मौका मं रमेस अउ सकुन के वो रात ह लहुटंय। सब अपन-अपन काम बुता मं बियस्त राहयं। कोनो ल कोनो ले कोई मतलब नई राहय। पर नारी-परानी के सब पर नजर रथे। दसमत सब ला उवाहय। दू-तीन महिना होगय सकुन ल न तो नहावत-खोरत देखय न तो कपड़ा लत्ता धोवत सुखावत। गुलाप करा गोठिअइया रिहिस फेर नइ गोठिया पात रिहिस। फेर आज सकुन ल ओक-ओक करत देख परीस। संक्खा संउहत होवत लागिस। थोरिक टेम के गये ले लिमउ चीनी ल चुहकत घलो देख परीस। अब नइ रहिगीस पूछिस ''सकुन कइसे लागत हे ओ। तबियत तो बने हे ना? साहू डॉक्टर मेर नइ जातेस?ÓÓ सकुन चुप बुखार-बुखार तो नई हे ना? चुप अउ कुछु लागत हे ओ सकुन....सकुन....? हाव..... रोहन के समे लागत रिहिस तइसे लागत हे। सकुन अंटियावत बइठे रिहिस हे तेन ह उठिस। अब दसमत चुप होगे। थोरिक बेर तक माथा ल खजवाय असन करत फेर पूछिस- तें कइसे गोठियाथस सकुन? तुमन तो...? सकुन अउ कुछ कहितिस तेकर पहिली बखरी कोती चलदीस। दसमत तको चुपे-चाप मं सब समझगे। तइसने मं गुलाप ह रोहन धरे आइस दसरत कलेचुप गुलाप के कान म फसफसाइस। गुलाप मुहुं फार दीस। अब बात ह पारा-परोस अउ सगा-सोदर में बगरगे। रमेस अउ सकुन घाट-घटौंदा, खेतखार, खोर-गाली के चर्चा होगे। सब समझ गें। फेर रमेस अउ सकुन अभी तक एक-दूसर ल नइ समझ पाइन। इंखर अबोला रहे के आदत पड़ गेये राहय। सकुन ल पांचवा महिना के छांव परगे छै ले सात पुरीस। कुंआर के उगोना पाख ह आंठवा महिना होगे। आठ-नौ के निकलत दसवां मं सकुन ल पीरा जनाइस। दसमत अपन परोसिन गइतरी ल बलइस। खोर बाहरिन तको आइस घर मं निपटाय के कोसिस करीन। सकुन ल दुख खावत दू ले तीन दिन होगे। जस के तस गुलाप ह ठाकुर डॉक्टर ल बुलाइस वोकरो कोसिस बियर्थ होगे। सकुन के न पीरा दुगुना होन लागिस चिचिअई सुरू कर दीस। रकत देख के डर्रागे। रोवन लागिस मुंह ले निकलगे। रोहन के पापा। मोला बचा मैं मरत हंव रोहन के पापा, मोला बचा...। रमेस सुन परिस। लकर-धकर अपन महापरसाद के मोटर साइकिल ल मांगिस सकुन ल बइठारीस। पाछू मं दसमत बइठीस। प्राथमिक स्वास्थ्य केन्द्र निकुम गींन। आधा-पौन घण्टा मं बाबू आगे। चार-पांच दिन बाद छुट्टी होइस। छट्ठी मनाइस। लइका के नांव धरींन सूरज।
येसो के जेठ ह सूरज ल दस साल होगे। मस्त ऊंचपूर पंडरा छक-छक ले दाई ददा असन। बाम्हन रसपूत लइका कस दिखय। हाथ गोड़ आंखी कान सब बढिय़ा दिल-दिमाग सब सहीं मस्त घुंघरालु बाल राहय। फेर सूरज ये उमर के होवत ले नइ गोठिया पाइस। मुंह खुले जीभ साथ नइ देवय। जीभ के कोसिस मं भाषा नई फुटय। दसमत-गुलाप अबड़ करम-धरम करीन नाती के भाखा सुने बर। तरसगें। समै गुजरत दूनों घलो गुजरगें। रमेस अउ सकुन घलो अबड़ डॉक्टरी इलाज कराइंन तेला-बाती घलो कराइन। बइद-गुनिया, ज्योतिस-बोतिस, देवधामी कोन्हों काम नई आइन। आखिर मं रमेस अउ सकुन ल कुछ अन ढंग ले समझ आइस। दूनों के नफरत अउ अहम् के राहू-केतु ले बेटा सूरज ल अबोला रूपी ग्रहन धरलीस। अपन बिसरे ये बात ल कभु नई भूल पाइन अउ वो एक गलती बर दूनों एक-दूसर ल आज तक माफ नई कर पाइन।


text:
Folders folder Free icon We have about (1,391) Free icon ico, png format in (1/47) pages
Popular tags: folder folders aurora folders blank cryonic folder doc document file documents paper senary quit terminate error free folder cancel options
folder folders windows 8 desktop folder folder icons windows 7 desktop folder folder icons music folder folder folder folder windows 10 desktop folder folder icons folders folder folders folders folder folder open photo folder folder folder folder label music hd folder folder folder folder windows 7 music folder folder download windows 7 folder folder icons windows 7 desktop folder icons folder icon windows 8 folder icon pack windows 8 desktop folder icons windows xp folder icons pack windows folder icons pack apple window folder icons pack folder icon pack windows 3d folder icons pack folder icons of windows 8 windows 7 folder icons pack folder hd icons pack open folder desktop folder icon folder ico file for free download folder design free android change folder icon file folder icon free folder icons folder icons windows vista computer folder design free folder icon 16x16 full hd folder windows blue folder icon


text:
सुधा वर्मा
असो के राज्योत्सव म छत्तीसगढ़ के खूसबू रहिस हे। अइसन ममहावत रहिस हे, के स्पेन ले आये फिल्म निर्माता मेकर अलेक्जेंडर ह इंहा के वाद्य यंत्र ऊपर डाक्यूमेंट्री फिल्म बनाये बर सोचत हावय। राज्योत्सव के तीसरा दिन छै सौ कलाकार एके संग प्रस्तुत होके कार्यक्रम करिन। ये कार्यक्रम म कलाकार मन नाद, सींग बाजा, निसान, टमडिय़ा, डंडार ढोल, घसिया बाजा, गोती बाजा, चिटकुल, तिरडुडी अउ हिरनांग ल बजइन। सब एक-दूसर ले ताल मिलावत रहिन हें।
स्पेन के मेकर एलेक्जेन्डर ह चार झन ल संग म लाने हावय ये पांचों झन राज्योत्सव देखे बर अउ छत्तीसगढ़ घूमे बर आये हावयं। वाद्य यंत्र के प्रस्तुति ल देखे के बाद येखर ऊपर फिलिम बनाये बर सोचत हांवय। ये मन जिंहा ले आये रहिन हे ऊंहा जाके वो जनजाति के सही जानकारी लेके जेन फिल्म बनाही तेन स्पैनिश दूरदरसन बर होही। ऊंखर कहिना हावय के आज भी ये जनजाति मन सादगी ले अपन असली सरूप म जिनगी जियत हावयं। आधुनिक समाज ले दूरिहा येखर जिनगी ल स्पैन म पसंद करे जाही। कई जनजाति हावय अऊ उंखर जनसंख्या घलो कमती हावय तब इंखर ऊपर काम करना आसान होही। आज हमर संस्कृति अऊ रहन-सहन देस के बाहिर तक जाही ये ह सोचे के बात आय। पंडवानी ल छोड़ के अभी हमर संस्कृति ह बाहिर नई गे हावय।
असो के राज्योत्सव म फिल्मी कलाकार अऊ ओखर कार्यक्रम के बदला छत्तीसगढ़ के संस्कृति ल देखाय गीस तेन ल सब जानिन। दूसर राज के लोग गीत नृत्य घलो प्रस्तुत होईस। हमर देस के खूसबू दूर-दूर तक पहुंचगे। हमर संस्कृति ल चेनल के माध्यम ले घलो सब जानत हावयं। अभी-अभी 'एबीपीÓ चैनल म छत्तीसगढ़ के प्रचार होवत हावय। इंहा के पर्यटन अउ संस्कृति ल देखाय जाय तब अउ जादा प्रचार होही। आज स्पेन के मन अइन कालीबर अऊ कई देस के मनखे आही। आज सासन ह माटी के दीया बांट के अपन संस्कृति ल बचाय के कोसिस करिस। कुम्हार के रोजगार ल बचाय बर सब ल जगइस। इही कोसिस अपन संस्कृति बर भी होना चाही। एक बछर नहीं, हर बछर राज्योत्सव म अपन संस्कृति ल देखाना चाही। येला हर चैनल म देखाय के कोसिस करना चाही। फिल्मी कलाकार ल तो सब देखत रहिथे ओला देखाय बर करोड़ों रुपिया खर्च करे के बदला अपन संस्कृति ल देखाय बर ओखर परचार बर पइसा खर्च करना चाही।
छत्तीसगढ़ के बेल मेटल अब घरोघर दिखथे। कोसा उत्पादन छत्तीसगढ़ के खास उत्पादन आय। कोसा, तितली, इल्ली, कोकुन अउ कोसा के बने के प्रक्रिया ल जीवित देखना एक रोमांच पैदा करत रहिस हे। हैदराबाद के सैंड कलाकार के जीवंत प्रस्तुति देखना घलो रोमांच पैदा करत रहिस हे। अपन रेत ले भोरमदेव, मैनपाट, चित्रकोट, जंगल, झरना, मंदिर के माध्यम ले छत्तीसगढ़ ल देखना इंहा के पर्यटन ल बढ़ावा देना आय। छत्तीसगढ़ म घलो सैंड कलाकार अब पैदा होवत हावय। इंहा के भोजराम धनगर ''इंडिया•ा गॉट टैंलेंटÓÓ तक पहुंच के देस म छत्तीसगढ़ के नाव उजागर करे रहिस हे।
ये तीन दिन के कार्यक्रम धूम मचा दिस फेर नवा रायपुर जाना आम मनखे के दूरिहयाना आय। कतको फोकट त बस के सुविधा रहिस हे फेर हर मानखे के पहुंच पाना मुस्कुल रहिस हे। आधा रायपुर घलो नई देख पाइस जबकि गांव-गांव के मन आईन जरूर देखिन। दुरूग, भिलाई, धमतरी, महासमुंद के मनखे मन घलो हर कार्यक्रम कम ल देखे बर अइस। येखर बर साल म एक बेर सोचही।


text:
कहिनी
भेलई वाली मोर सारी हा अड़बड़ सुन्दर हे, वोखर सुन्दरता ला देख के घर वाले मन वोखर नाम उरवसी रखे हे। उरवसी के मायने होथे हृदय में बस जाने वाली, जइसे नाम वइसे काम। वोखर सुन्दरता के लिए एकेच सब्द हे- झक्कास! एक ठन आयोजन के नेवता पा के भेलई गे राहंव। वो कार्यक्रम हा डीपी देसमुख, दीनदयाल साहू, दुर्गा परसाद पारकर, तुकाराम कंसारी दुवारा समिलहा आयोजित रहिस। साम के छै बजे कार्यक्रम हा खतम होइस। अब रात रुके के बारी आइस। मैं सोंचेव पाछू बेरा ऑटो वाले भांटो घर गे रहगेंव, तब ये दरी अपन सारी घर जाय जावय। आटो बइठ के सारी घर पहुंच भी गेंव। सड़क से दस कदम दुरिहा में वोखर घर राहय। साढ़ू हा एक ठन कम्पनी में काम करय, कम्पनी के क्वार्टर में राहय। मैं उरवसी ला उरवसी नइ कहिके फूलकैना (फूल की कन्या) काहंव काबर कि वो हा सहीच में फूल कस नाजुक रहिस हे। बाहिर के गेट ला खोल के सोझे खुसर गेंव अउ जा के हांक पारेंव फुलकैना...! आरो पा के फुलकैना परगट होगे, हाथ में टीवी के रिमोट राहय। फुलकैना नाम सुनके दौड़त बेडरूम से गेट तक आइस। हाय भांटो कोन कुती के राजा मरे हे? मैं कहेंव- अरे तोर से मिले अड़बड़ दिन हो गे रहिस हे तेखर सिती मिले बर आ गेंव। फूलकैना निहर के पांव परिस। हाथ के हरियर-हरियर चूरी मन खनक के परसन्नता देखइस। फूलकैना के चेहरा में हीरा पाय के खुसी दिखत रहीस हे। हिरना कस कजरारी बड़े-बड़े आंखी, कामदेव के धनुस कस भौंह, बाबी डॉल कस नाक, दतइया कस पातर कनिहा, केरा के पेड़ कस चिक्कन पेडऱी, पके कुन्दरू कस ओंठ, मोती कस चकचक ले दांत, कनिहा के आवत ले बेनी, उप्पर लें मोंगरा के गजरा। फूलकैना सहीच में उर्वसी अप्सरा कस दिखत राहय। अभी-अभी पाटी पार के कंघी करे राहय, अतर तेल के खुसबू आवत राहय। हिन्दी भाखा में अइसने मन ला अनिंद्य सुन्दरी कहे जाथे। फूलकैना पानी ले के आइस अउ सोफा में बइठे ल कहिस। पैंतीस हजार के नावा सौफा में बइठैंव तब गजब के आराम मिलिस। देखते-देखते फूलकैना हा मोर बर कॉफी बना के ले आइस। कॉफी के सिराते ही हालचाल पूछेंव। भाई साहब कहां गे है? वो कहिस सेकंड सिफ्ट ड्यूटी गे हे, दस बजे आ जाही। तैं तो दिनोंदिन अउ सुन्दर होवत जावस हस फूलकैना। फूलकैना हा उल्टा बान छोड़ दीस-तैं का कम हस भांटो? मैं सुनेंव तब लजा गेंव। फूलकैना कहिस- तंै पहिली ले दुबरा गेस भांटो? एक्सीडेण्ट के बाद मोर पीठ में लोहा के पट्टी बंधाय रहिथे। पेटभर खाना नइ खावय। उप्पर ले नौकरी के टेंसन, कहूं न कहूं दौरा, टूरा के पढ़ई के चिन्ता अलग। कइसे इन दुबराहूं तहीं बता? दीदी कइसे हे कहिके पूछिस तब बताएंव वो तो घुसघुस ले मोटा गे हे। तैं अपन बता तोर का हालचाल है? फूलकैना के चेहरा म चमकत हैलोजन लाइट हा बुझागे। का बतावंव भांटो, जवानी, अइसने खुवार होवत जावत हे। बिहाव के चार साल हो गे पर एको ठन संतान नई है। ऐला तो बस दारू के सिवाय कुछू नई सूझय। दिन-रात पीयत रहिथे बरजे ले मानय नहीं उल्टा ताना मारथे तोर बाप के पइसा के पीयत हांै का कहिके। महूं उदास होके बोलेंव- जेला बरबाद करना हे तेला दारू पीये बर सिखा दे अउ कुछू करे के जरूरत नइ हे। दारू हा वोला सब बुराई सिखा दिही। परेम से वोला समझाएंव तैं अपन खियाल रखे कर! तोर सुघ्घर रूप ला देख के मोला तरस आथे फूलकैना, विधाता हा तोला बांधिस तब काखर संग। भावना हा जब मुरझा जथे तब आतमा ला चोट लगथे, अउ आतमा ला चोट लगे से परेम के अथाह कुआं हा घलो सूखा जाथे, फेर आदमी हा तन से पास में रहिके भी मन से कोस भर दूर रहिथे। फूलकैना हा मोर बाजू ला पकड़ के रोनहुत होके कहिस कौनजनी भांटो कोन जनम के पापा ये तेला भोगत हों। रहि-रहि के मोला तिरिया जनम झन देबे रे सुवा ना... वाले गाना के सुरता आथे। सुनंव तब मोर जघा बोले बर सब्द नई रहिगे।
फूलकैना हा मौन ला टोरिस- देख तो भांटो मोला बुखार हे का? दिनभर रसरसाय कस लगत हे, अइसे कहिके अपन बांह ला मोर कुती लमा दीस। छुएंव तब अइसे लगिस कि उल्हुवा पाना ला छुवत हौं का, वोखर हाथ हा सहीं में गरम लगिस। मैं कहेंव जा चाय संग बुखार के गोली खा ले। ठउका वोतके बेर कुकर के सीटी बाज गे। भाप निकले से दुबराज, चांउर के खुसबू हा घर भर म फइल गे। अब लगातार सीटी बजे के कारन फूलकैना हा दउड़ के रंधनी खोली में चल दीस। आ के कहिस खाना बन गे हे भांटो, गरमे-गरम खा ले न। मैं कहेंव- दूनों भाई संगेसंग नइ खाबो? अरे वोखर कोई ठिकाना नइ हे भांटो, डिवटी छूटे के बाद बजार चल देथे उहां ले पी-पा के आ जथे। आ के नखरा मारथे, जिद्द में उतर जथे... मारपीट करथे मोला बांझ कहिथे। मैं हा गारी, मारपीट सबों ला सही लेथों फेर बांझ कहिथे तब अइसे लगथे कि पंखा में लटक के मर जांवव का?.. कि रेल में कट के जिनगी ला खतम कर लौं। जिदगी हा मोर बर पहाड़ हो गे हे भांटो। सुन्दर रूप पाएंव तब का काम के, घर के पति ला मोर कदर नई है। अइसे-तइसे दिन काटत हौं। जे दिन नई सही सकहूं ते दिन पता नहीं जहर-महुरा मन मोर साथ दिही के नहीं ते। मोर मन हा रोवासी हो गे। धकर-लकर बात ला पलटेंव- ए दरी तोर जनम दिन में सबो झन अवइया रहेन। तोर दीदी हा मना कर दीस, वो मनला बढिय़ा से जनम दिस मनावन दे, पी-पा के आथे तहां ले वो हा सुरु हो जथे जानथस तो कहिके।
फूलकैना फेर पूछिस- खाना निकालत हौं भांटो बिहनिया के खाय हावस, भूख लगत होही? वोला आय में रात के ग्यारा तक बज जाथे। तैं खा ले अउ अराम कर, मैं फोन में पूछ लेथौं। जवाब मिलिस खाना बनगे हे तब खवा दे ना, मोला आय में देरी हो जही। खाना निकल गे, राहेर दार में डारे घी हा टिकली असन गोल-गोल छिटके राहय। बोहार भाजी ला देखेंव तब मुंह में पानी आ गे। आनंद से एक-एक कौंरा ला खाएंव। पापर, बिजौरी, अथान के संग खाय के मजा कुछु अउ होथे। हाथ ला पोछत बोलेंव-तोर हाथ में जादू हे फूलकैना। कइसे भांटो? तोर हाथ के रांधे जेवन हा अड़बड़ मिठाथे। फूलकैना कठल के हांस दीस।
समाचार देखत राहंव ततके बेरा साढ़ू भाई आइस। जै जोहार के बाद थोकिन चरचा करके वो हा खाय बर चल दीस। दूनों कोई खाय बर धर लीन। कब मोर नींद परगे पता नई चलिस। अधरतिहा एसी के ठंडा हावा में छींक ऊपर छींक आय बर धर लीस। लगातार छींकत देख के फूलकैना आ गे। कइसे छींकत हास भांटो काफी बना दौं का? मैं कहेंव अम्मठहा बोहार भाजी अउ एसी के ठंडक में सर्दी धर लीस। ए.सी. ला बंद करके पंखा चला दे जा तहूं सुत अभी रात हा पहाय नइ हे। फूलकैना पंखा चला के चल दीस।
मोर आंखी से नींद हा उड़ा गे राहय। रहि-रहि के फुलकैना के बात के सुरता आवय पंखा के लटकना, रेलगाड़ी, जहर महुरा... ये सब ला सुरता करेंव तब मोर आंखी म आंसू के भार ला नई सही सकिन अउ लीकेज नल के टोंटी कस बूंद हा टप-टप टपके बर धर लीस। मैं ब्रम्हाजी से बिनती करंव- हे परमपिता, मैं अपन भाग के बांचे सुख ल फूलकैना के नाम करत हों। उहू बिचारी हा अपन दु:ख ला छिपा के खुसी ओढ़ के जीयत हे। साढ़ू के नाक बाजत राहय अउ फुलकैना हा छटपटावत राहय। चुरी के खनक अउ करवट के अवाज से अंदाज लगत रहिस। एकाध घण्टा बाद मंगइया मन के फेरा सुरु होगे। फूलकैना उठिस अउ दान देबर चल दीस। महूं उठ गेव काबर कि दूसर दिन कलेक्टरेट में बैठक राहय। सात बजे बस राहय, छै बजे तियार हो गेंव। फुलकैना बिस्कुट अउ काफी ले के आ गे।
मैं कहेंव भाई साहब ला उठा न, अब जाय के अनुमति ले लेथौं। फुलकैना हांस परिस पर साढ़ू हा नसा के मारे ऊं ऊं.. कहिके रहि जावय। फूलकैना कहिस- नींद में हे भांटो सुते राहन दे।... अच्छा फूलकैना दया-मया ला धरे रहिबे, बस के बेरा होवत हे जाथौं कहिके पांच सौ रूपिया के नोट ला वोला देंव। फूलकैना हा लेबर इंकार कर दीस। तब जबरदस्ती वोखर हाथ में पकड़ा देंव। फूलकैना मोर हाथ ल अपन दूनों हाथ में धरलीस। वोखर आंखी हा डबडबाए असन हो गे। मोला कहिस तोला मोर किरिया हे भांटो, दीदी ला कुछू झन बताबे। पूछही तब सब बने-बने हे कहि देबे। मैं हाथ ला छोड़ाएंव तब वो पांव परिस, वोला आसिरबाद देंव अउ निकल गेंव।
बस में बइठे-बइठे मोला फूलकैना के सुरता आवय। नींद के मारे आंखी करुवावत राहय। आंखी ला मूंद लेंव तब कण्डेक्टर पूछिस- कवि सम्मेलन से आवत हास का सर जी? मैं झूठमूठ कहिं देव हहो। फेर आंखी मूंदेव तब फूलकैना के बात हा सिनेमा कस चले लगिस।... भांटो, बांझ कहिथे तब अइसे लगथे कि पंखा में लटक के मर जांव का? कि रेल में कट के जिनगी ला खतम कर लौं का... पता नहीं जहर महुरा मन मोर साथ दिही के नहीं ते? वो हंसी वो दमकत चेहरा, वोखर पीछू फूलकैना के अंधियार जिनगी। बांझ के ताना, परमात्मा के अइसन लीला... अजब परेम के गजब कहानी बन गे राहय।
दस बजे के आसपास फूलकेना के फोन आइस- भांटो तैं एसी ला बंद करा दे रहेस तोर सिरहाना तो पसीना में भीग गे हे, घाम में सूखो दे हों। गरमी लगिस तब एसी ला फेर चला लेना रहिस। मैं कहेंव नीदं में कुछु नइ सूझय फूलकैना। अब वोखर दीदी के आगू में रात के आंसू वाले बात ला फोर के थोरे बता दौं।
डॉ.राजेन्द्र पाटकर स्नेहिल


text:
नरेन्द्र वर्मा अरमान
आषाढ़ महिना के आती म घुरूर घारर हवा पानी ह हमर नगरिहा किसान भाई मन ल खेती किसानी के अउ नागर बईला, तुतारी ल तईयारी करे के सिग्नल ल रेल कस हरा झन्डी देखा डरथे। जेमा मोर नगरिहा किसान मन अपन खेती किसानी नागर बइला अऊ बारी-बखरी परदा के पलानी, घर कुरिया के छानही छप्पर ल चिराय कपड़ा कापे बर रेल कस पटरी म रेंगे बर धर लेथे।
नागर के डांड़ी अऊ नागर बनाय बर सुघर रूख राई के सोजहा मोठ-डांट धांगहा ल देखके काटे के शुरू कर देथे अऊ बढ़ई के दुवारी म नागर बनवाय म चौकीदार कस पहरा दे बर लग जथे कतको बढ़ई मन के भाव ह सोना-चांदी कस दिनोंदिन बाढ़े बर धर लेथे। हमर नगरिहा किसान मन के लाईन ह रेलगाड़ी कस डब्बा बढ़ई मन के घर म लगे रइथे। नगरिहा मन झुंड ल देखके कतको नगरिहा किसान के नागर डांड़ी ल बनाय म थोरकिन देरी हे कइके काम ल रोक देथें।
बढ़ई मन के घर-दुवार ह हमर नगरिहा किसान के भीड़-भाड़ म अइसे दिखथे जानो-मानो बढ़ई मन के घर म बेटी के बिहाव होवत बरोबर। घर म उठे बइठे के जगह, घर म घलो हमर नगरिहा किसान मन नागर के लोहा ल खेत म तरी के जात ले गड़े बर सुघर ढंग ले आगी म गरम करके ठोंक- पीट के पजवाय बर लाईन लगाय रइथे। जब घुरुर घारर हवा-पानी के रफ्तार ह धरथे त हमर नगरिहा किसान मन के जीव ह घलो काम बुता के संसो म इसप्रेस गाड़ी कस धड़धडाय बर धर लेथे। खेत के चारों मुड़ा मा बगरे कांटा-खूटी ल सकेल के आगी म लेस डारथें। जेमा कोनो मेर के कांटा खूटी ह हवा गरेर म लहुट के झन आवय।
खेत म धान कस खरही गंजाय खातू कचरा ल चारों मुड़ा ले बादर म बगरे चंदेनी कस बगरा डरथे। खेत के मेड़ म जामे कांदी कुसा, बन कांशी मन ल घलो पहार कस बरदी आगी ढील डारथे। हमर नगरिहा किसान मन काम-बुता म अतका धुनी जमाय रइथे जेमा बने किसम के खवई-पियई-उठई बइठई के जगा ल घलो झलाय बर धर लेथे।
कोठी म रखे धान के बिजहा जउन किसम-किसम के सरना-सफरी, दुबराज, तुलसी मोजर मन के तईयारी ल बने जतन के करथे। जेमा उन्नत खेती म कमी नई होय बर धरय।
दूसर म जब बतर के पाग ह आय बर धरथे त किसान मन के मन ह पीपर कस पाना उल्होय बर धर लेथे नवा-नवा नांगर बईला तुतारी ल धरे कांध म नांगर बोहे पांव म भदई मुड़ म पागा, कान के चोगी अउ पटकू बनिइयन पहिरे जब घर-घर ले खेत डाहर जाथे त खेतखार ह चारो धाम बरोबर लगे बर धर लेथे। हर छोटे-बड़े किसान मन के मन म सुनता सुलझ के फूल-फूले बर धर लेथे। खेत खार म चारो मुड़ा ले अरर र त, त, त, त, त, के हांकी करमा-ददरिया के शोर ह कोयली कस बोली सुनावत रइथे।
गांव के गली-गली ह सुन्ना लागे बर धर लेथे। नान-नान लईका लोग मन संगी जंवहरिया जुरमिल बांटी, भंवरा के मजा लुटत रइथे। गांव के महतारी मन अपन-अपन जांवर जोड़ी नगरिहा बर मुड़ म झंउहा बोहे अंगरा के रोटी आमा, निमउवा के चटनी, बोतल के पानी धरे अपन जोड़ी के सुरता लमाये रद्दा रेंगत खेत डाहर जाथे। नगरिहा किसान रही रही रद्दा निहारत हे।
वाह रे अंगरा के रोटी। आमा के अथान तोर हावय कतका महान। जेला खाथे हमर नगरिहा किसान। अंगरा रोटी आमा के अचार ल खाके हमर नगरिहा किसान मन जांगर टोर कमा-कमा के लहू पसीना ल एक करके दही कस मथनी म मतो के धरम करम अऊ ईमान के लेवना ल करे म कमी नई होवन दय। जेमा उन्नत खेती करके धरती दाई के सेवा ल बजावत चंदन माटी ल माथ म लगा तिलक लगावत अपन धान के कटोरा ल भरे म हमर नगरिहा किसान मन आघु राहत देश दुनिया ल परोसे म कमी नई करिच।
ग्राम व पोस्ट-नवापारा,
हथबंद


text:
छत्तीसगढ़ राज' बनाये के पहिली विचार डॉक्टर साहेब ल अइस तब 28 जनवरी 1956 के दिन नांदगांव म अधिवेसन कराए गीस। ये अधिवेशन छत्तीसगढ़ महासभा के नाव ले होईस इही दिन ह छत्तीसगढ़ राज के पहली दिन अउ पहिली आवाज रहिस हे। इंहा जातिवाद के बीख बगरे रहिस हे तेन ल सकेल के फेंके के जरूरत रहिस हे। इंखर बिगन एकता हो नई सकय अउ छत्तीसगढ़ राज बन नई सकय। बाद म 1967 म डॉक्टर बघेल ह छत्तीसगढ़ भातृसंघ के इस्थापना करिस।
राजनांदगांव म छत्तीसगढ़ी महासभा के अधिवेशन ह दाऊ चन्द्रभूषण दास के देख-रेख म होईस। अधिवेसन दू सत्र म होईस। पहिली सत्र के अध्यक्छता बैरिस्टर मोरध्वजलाल श्रीवास्तव ह करे रहिस हे। दूसर सत्र के अध्यक्छता खैरागढ़ के साहित्यकार पदुमलाल पुन्नालाल बख्शीजी करे रहिन हें। ये सम्मेलन म मावलीप्रसाद श्रीवास्तव अउ द्वारिकाप्रसाद तिवारी विप्र सरिख नामी मनखे रहिन हें। नांदगांव के इही सम्मेलन म 28 जनवरी 1956 के दिन 'छत्तीसगढ़ राजबनाए के प्रस्ताव पारित होईस।
डॉ. रामलाल कश्यपजी ह प्रश्न करिस के- 'छत्तीसगढ़ी कोन आय?Ó तब डॉ. साहेब कहिन-'' के जेन छत्तीसगढ़ के हित ल अपन समझथे, छत्तीसगढ़ के मान सम्मान ल अपन मान सम्मान समझथे, तेने ह भासा छत्तीसगढ़ी आय, चाहे वो ह कोनो धरम के होवय, कोनो भासा ल बोलय, कोनो जाति के होवय, कोनो डाहर ले आ के छत्तीसगढ़ म बसे होवय। उंखर चिंतन के बिसय रहिस हे के कइसे 'छत्तीसगढ़ के भासा साहित्य, संस्कृति अउ लोक परम्परा के रक्छा करना हे। डॉ. बघेल हिन्दी, अंग्रेजी, संस्कृत अउ मराठी बिसय के जानकार रहिन हे, फेर छत्तीसगढ़ीच भासा अउ साहित्य ल बढ़ा के सोचय। अपन व्यस्त राजनीति जिनगी ले समय निकाल के लेखन करिन। सबो लेखन सामाजिक परिवेस के रहिस हे। 'ऊंच नीचÓ, 'करम छड़हाÓ, 'जनरैल सिंहÓ नाटक अपन समय के समाज के दरसन कराथे, एखर संग-संग एक लेखक के मन के पीरा घलो दिखथे।
डॉ. साहब के निधन होय के बाद हरि ठाकुर ह लिखे रहिन हें-'एक बीमार छत्तीसगढ़ के कुसल डॉक्टर ह छत्तीसगढ़ ल बेमार छोड़ के चल दिस। छत्तीसगढ़ राज के सपना ल मन म ले के चल दिस, जब आज ओखर सपना पूरा होय हे, छत्तीसगढ़ राज बनगे हावय त छत्तीसगढ़ के लोक संस्कृति, साहित्य अउ कला ल ऊंचा उठाना है।Ó
आज छत्तीसगढ़ राज बाढ़त हावय, क्रांकीट के जंगल बाढ़त हावय। खेत खार कमतियात हावय। संस्कृति घलो नंदावत हावय। कला ह बाढ़त हावय। फेर घर द्वार म विदेसी संस्कृति समावत हावय। आज डॉ. साहेब के एक सपना पूरा होय हावय सबले बड़े सपना, फेर राज ल बचाए रखे बर छत्तीसगढ़ ल अपन पहिचान बनाए रखे बर अपन संस्कृति ल बचा के रखना जरूरी हावय। कला जरूरी हावय। आज खान-पान, पहिरावा के संग-संग, नाचा-गम्मत, ल लहुटाय के जरूरत हावय। हमर तीज-तिहार, खेत ल बचाना घलो जरूरी हावय। हर राज के अपन खेल, खान-पान जेवर, कपड़ा, पहिरावा अउ तिहार होथे। येमा दूसर राज के पहिचान ल मिंझारे म हमर पहिचान खतम होवत हावय। जाति अउ भासा दूनो के मतभेद ल खत्म करना घलो जरूरी हावय। कोनो भी छेत्र म कट्टरता तोड़थे अउ उदारता जोड़थे। आज धरम, भासा, जाति के प्रति उदार होय के बेरा हावय। छत्तीसगढ़ ह छत्तीसगढ़ ही राहय अपन चिन्हारी के संग तभे डॉ. साहेब के बांचे सपना ह पूरा होही।
-सुधा वर्मा


text:
कहिनी
एक ठन गांव म डोकरी-डोकरा रहिच, फेर डोकरी-डोकरा के कोरा म भगवान ह लइका खेलाय बर सुन्ना कर डरे रहिच। डोकरा राहय तेन अखड़ कंजूस अऊ दूसर के चीज बर अबड़ अनदेखा घर के खाता-पिता राहय। तीन-चार इकड़ के खेतखार रहिच। दिन-रात कमा-कमा के अपन तन ल पटवा कस भाजी सुकसी कर डरे रहिच। खवई-पियई, ओढ़हई-पहिरई अऊ रहन-सहन के सुवाद ल थोर को नई जानिच। दूसर गांव के मनखे मन मेर बने किसम के उठे बइठे बर घलो सपना होगे रहिच। काम कमई के नाव लेके हाथ-गोड़ मन डोमी सांप सहीं जोखी छांडे बर धर ले रहिच अऊ बमरी कस ठुगड़ा बिरबिट ले करिया राहय। कोनो मनखे मन डोकरा ल देख तिच त डरके मारे दुरिहा होके रेंगे बर धरलय। गांव के मनखे मन डोकरा ल कुछु कहे नई सकत रहिच। काबर कि डोकरा रहय तंउन ह थोरकिन गोठ म चिरचिराय बर धर लय। कोनो मनखे मन ज्ञान के गोठ ल गोठियातिच त थोरकिन गोठ बर डोमी सांप कस फोंसरे बर धर लय। डोकरी राहय तउन ह निचट सीधवा रहाय। ओखर पहिरई-ओढ़हई अऊ रहन-सहन ह गौटनिन कस राहय। गोलंइदा भाटा कस चेहरा गोल-गोल गाल, सुवा कस नाक, गुलाब फूल बरोबर ओठ ह लाली, खन-खन हाथ के चुरी, चंदा कस मांग के लाली चमकत राहय। डोकरी राहय तेन ककरो घर दुख-सुख के काम आतिच त अपन घर के काम-बुता ल छोड़के चल दय कोनो मेर गीता, रमायेन, भागवत पुरान होतिच तिहो डोकरी ह जाय। सुने बर कमी नई करत रहिच। अपन शक्ति मुताबिक दान-पुन अऊ गरीब के सेवा करे म आघू राहय।
जब डोकरा ह कमा-धमाके आवय त डोकरी ह डोकरा के सुघर सेवा बजाय बर धर लय। घर के जतेक भी काम-बुता राहय तउन ल डोकरी ह फटाफट कर डरे राहय।
डोकरा के कमई-धमई ल देखके डोकरी ल तरस लागय अऊ डोकरा ल कइथे, भगवान के दिये हमर घर कांही जिनिस के कमी नइये अऊ रात-दिन धकर-धकर के कमई म तोर तन ह घलो दिनों दिन लकड़ी कस सुखावथे। खवई-पियई, पहिरई ओढ़हई के घलो ठउर ठिकाना नइये। गांव के मनखे मन कइथें त मोला लाज लागे बर धर लेथे। तेकर ले खेतखार ल कोनो ल अधिया दे देतेच फेर दूनो परानी बइठे-बइठे सुघर खातेन-पितेन अऊ गौंटिया बरोबर गांव म सब संग मिलजुल के बइठतेन। रात-दिन नून ल चाट-चाटके कतेक चीज सकेलबे। न तो हमर कोनो आघू-पीछू खवईया हे। कोना-कोनो गरीब मनखे मनके घलो मदद करतेच कोनो मेर कुछु दान-पुन करतेच कोन जनी अऊ कब ये दुनिया म मनखे जोनी पाबो। येक तो लटपट म चौरासी जोनी ल भुगत के मनखे जोनी म आय हन।
डोकरी के गोठ ल सुनके डोकरा के मन ह बिटियागे अऊ डोकरी बर डोमी सांप सही फोंसरे बर धर लिच अऊ कइथे पर घर के अवईया मोला पढ़हाय बर धर लेहच। कभू देखे नई रेहेच तेला देखे बर धरलेहच। बइठे-बइठे खात हच अऊ अजगर बरोबर लद-लद ले मोटाय हच तेकर सेती तोला आनी-बानी के गोठ सूझे हे। आय बुढ़ापा म नवा नेवरनिन बहू बरोबर ससुरार जाय सहीं सोला सिंगार करे मोर जीव ल अज्ञावथच। ओतका कहिके डोकरा ह डोकरी ल रटपट-पटपट करा गिरे सही डोकरी के मुड़ ल अउहां-झउहां मारे-पीटे बर धरलिच। डोकरी राहय तउन मार म सिहरगे। मुड़ म लहू के धार रेंगे बर धरलिच।
डोकरी राहय तउन मुड़ म कथा-चूना ल तेल कस चुपरलिच। फेर डोकरी के गोठ अऊ मार ह बिच्छी कस झार मन म चढग़े। पल-पल म डोकरी के मन के पीरा ह फूल कस भंवरा मंडराय बर धरलिच। एक दिन डोकरी के तबियत एकदम खराब होगे। डोकरा ह झोला छाप वाले डाक्टर ल बलाके डोकरी ल के इलाज करवाय बर धरलिच। डाक्टर हाथ-गोड़ ल तरीया कस मछरी टमरिच। फेर बीमारी के ठउर ल नई पाईस। डोकरा ल कइथे डोकरी ल बड़े अस्पताल म भरती करे बर लगही। येकर बीमारी के पार ल मेहां नई पाय सकंव। कोन जनी येकर बीमारी ह तरिया कस मछरी कोन खोल म लुकाय हे। डोकरा डाक्टर के गोठ ल सुनके हड़बड़ागे मने मन म गुनथे डोकरी ल अस्पताल लेगहूं त अब्बड़ अकन रुपिया लागही। एक तो बड़का अस्पताल थोर-थोर म पईसा दे बर लगथे, कंजूस डोकरा राहय तउन ह डोकरी ल अस्पताल नई लेगिच। डोकरी के मुंह ले भाखा नहीं, पेट भीतरी के मुसवा मन बिदबिदावत राहय। मन के पीरा बिच्छी कस झार चारों मुड़ा ले छटपटाय बर धरलिच। डोकरी के चेत ह घलो चिन्हे जाने बर छोड़ दिच।
एक दिन चमेली ह डोकरी-डोकरा घर बइठे बर अइच। डोकरा परछी म बइठे गढ़त खोक-खोक खांसत राहय। डोकरी कुरिया म सुते कलहरत राहय। चमेली कइथे-डोकरी दाई नई दिखथे बबा, कहूं गेहे का? डोकरा कइथे- कुरिया म सुते हे बुखार आ गेहे।
चमेली कुरिया म जाके देखथे त डोकरी बोलय न बतावय। चिन्हय न जानय। आंखी ह टकटक ले गटारन कस छटकत राहय। चमेली करलई के मारे आंखी के आंसू टपकत राहय। डोकरा ल कइथे बबा हमर डोकरी दाई तो अबक-तबक होगे हे येला अस्पताल लेग जतेच। डोकरा कइथे- झोला धरके डाक्टर आय रहिच हे। कांही बताय नई सकिच। चमेली कइथे बबा कोनो जगा बड़े अस्पताल म लेग जतेव। तोला अस्पताल म दवई-पानी बर पईसा नई लागय। आजकाल हमर सरकार ह स्मारट कारड बना देहे अऊ अस्पताल लेगेबर 108 नं. के एम्बुलेंस के बेवस्था करे गेहे। 108 नं. म फोन लगाबे आ जथे पईसा-कउड़ी नई लेवय अऊ अस्पताल म इलाज के पईसा घलो नई लागय। गरीब मनखे मन बर हमर सरकार ह सुघर योजना निकले हे। गरीब मन बर इलाज-पानी, मोटर-गाड़ी महतारी एक्सप्रेस अऊ जउन भी समसिया आथे तेला हमर सरकार ह तुरते सुनते साठ दुख-सुख बर खड़ा होथे। अभी मेहा 108 नंबर ल फोन करथव।
चमेली ह 108 में फोन में करिच एम्बुलेंस म डोकरी दाई ल लेग के अस्पताल म भरती करिच। डाक्टर ह डोकरी दाई ल मशीन म जांचिस फेर कइथे डोकरी ल कांही बीमारी नइये। येला मन के पीरा ह लकड़ी कस घुना खा डरिच। कुछु जिनिस बर गोठ बात के बीमारी ह करिया बादर कस छाय हे। येकर कुछु इलाज नइये। तन के पीरा होतिच त इलाज हो सकत रहिच। डाक्टर ह डोकरी दाई ल अस्पताल ले घर भेजदिच। घर म अईच त डोकरी दाई चार दिन गेय ले मन के पीरा ल यमराज ह खिंचत लेगे। डोकरा बबा देख-सुन के डोकरी ल फोकट दू गोठ कहेंव कइके मुड़ धरके बइठगे। डोकरा ह घलो चिन्ता-फिकर करे बर धरलिच। कुछ दिन के गुजरे ले डोकरा बबा के मन म मन रूपी पीरा के भंउरा मन मंडराय बर धरलिच। देखते-देखत डोकरा बबा घलो मन के पीरा म अपन जान ल गंवा डरिच। आज डोकरी दाई के सुघर गोठ ल सुनतिच-समझतिच अऊ जिंदगी के रद्दा म रेंगतिच त मन के पीरा म डोकरी-डोकरा के जान ह नई जातिस।
नरेन्द्र वर्मा अरमान
नवापारा सिमगा


text:
Delete document Free icon We have about (14) Free icon ico, png format in (1/1) pages
Popular tags: document delete paper file doc cancel documents close quit terminate exit error soft scraps folder text office letter word hyperion microsoft
document delete delete document delete document download document delete document delete all delete icon document document delete and edit icon add edit delete add edit delete button icons free border for word document add save update delete search free flower border for word document free butterfly border for word document windows 7 my document free fire border for word document add edit delete image add edit delete icon add delete edit icon edit delete icon 16x16 add edit delete icons lightning border for word document fire border for word document icon edit delete free word document border delete button icon edit document add edit delete change delete icon 16x16 border for word document free pink ribbon word document photoshop document edit delete update icons add delete update icons blank note document add delete gif pack delete png icons document folder icon user delete icon 16x16 delete data


text:
अभी-अभी एक घटना होईस। एक लड़की जब घर म अकेल्ला रहिस हे तब ओखर तीन लड़का संगवानी मन ओखर घर गिन अउ ओला माटीतेल डार के जला दिन। लड़की मरगे। मरे के बाद पता चलिस के लड़की संग दुराचार होय रहिस हे। माटीतेल लड़का मन लेके गे रहिन हे। ये घटना कई सवाल खड़ा करथे।
बदलत सामाजिक परिवर्तन येखर जिम्मेदार आय के नहीं? बहुत झन मन ये परिवर्तन ल स्वीकार करथें बहुत झन मन येला स्वीकार नई करयं। लड़की के पहिरावा, घूमना-फिरना समय के संग बदलत हावय। येखर कारन ये ह जिम्मेदार नोहय। तब जिम्मेदार कोन आय? येखर जिम्मेदार युवावर्ग के बदलत मानसिकता आय अउ एक बात आय जेन जीवन के सच्चाई आय फेर येला कोनो स्वीकार नई करत हावयं। विपरीत लिंग के दोस्ती अउ बराबरी के दोस्ती ये तरह के घटना ल जनम देवत हावय। आज येमन लड़का-लड़की ल बराबर के दर्जा देवत हावयं। लड़का-लड़की येखर उपयोग हर छेत्र में करत हावयं। लड़की आज हर पुरुष के काम करथे ये तो ठीक बात आय, फेर दोस्ती म बराबरी कई घटना ल जनम देवत हावय। प्रकृति दूनो ल अलग-अलग काम देय हावय। एक दूरी बना के रखे हावय। ये दूरी ह खतम करना याने अनहोनी घटना ल न्योता देना आय। आज इही होवत हावय।
सिनेमा हॉल म, मॉल म, कालेज म लड़का-लड़की एक-दूसर के हाथ म हाथ डारे घूमत दिख जाथें। अब घर म घलो सामूहिक पढ़ई के नाव लेके अकेल्ला बइठहीं तब तो कुछ न कुछ होबे करही। मानव म घलो प्रकृति प्रदत्त गुन हावय। ये गुन अकेल्लापन म उभरे ले लग जाथे अउ अइसना घटना हो जाथे। ये घटना म एक बात अउ होईस दुराचार के। लड़की अपन बयान म येला बताए नइए। ये ह स्वेच्छा ले होय हावय या फेर जबरदस्ती ये ह एक सवाल हावय? लड़की ल जलाय काबर गिस? माटीतेल लेके आए रहिन हे याने तइयारी पूरा रहिस हे। लड़की अकेल्ला रहिस हे तभो आना या फेर बुलाना? अतेक प्रश्न खड़े हावय के ये घटना के बाद युवावर्ग ल एक सीख तो ले लेना चाही।
सामाजिक परिवर्तन घलो अब एक प्रश्न खड़ा करत हावय, लड़की के सुरक्छा के। अब एक बेर फेर लड़की ल अपन घर म अपन मर्यादा म रखे के सीख मिलत हावय। ये बेरा ह एक संधिकाल के बेरा ल पार करत हावय। अभी हमन ल समझे के जरूरत हावय। प्रकृति के नियम ले बाहिर जाय के बदला अपन सीमा ल समझ के ओला खुसी-खुसी स्वीकार करना चाही। सामाजिक परिवर्तन के संग एक तालमेल बइठार के लइकामन ल समझाय के जरूरत हावय। ये घटना ह आज हर माँ-बाप ल सदमा म लान दे हावय। आज एकाएक युवा वर्ग ल रोके नई जा सकय। सिरिफ समझाय जा सकत हे। ये घटना असल म दोस्ती ऊपर प्रश्न खड़ा कर दे हावय। निर्भयाकांड म दोस्त एक गवाह बनिस अउ इंहा तो दोस्त ह दोस्ती के संग सब कुछ खतम कर दिस।
-सुधा वर्मा


text:
सुधा वर्मा
राजभासा के गठन होईस, तब लगिस के अब हमर छत्तीसगढ़ी भासा के मानकीकरन होही। भासा आठवीं अनुसूची में जगह पाय बर लड़त हावय। फेर मानकीकरन के पता नइए। 'छत्तीसगढ़ीÓ ही जम्मो छत्तीसगढ़ी में होना चाही, हल्बी, सरगुजिहा के अस्तित्व खतम करे के बात करथें। छत्तीसगढ़ी भासा म ये बोली मन ल समाये के बात करथें। यदि छत्तीसगढ़ी के व्याकरन हावय तब कुडुल के व्याकरन गलो हावय। व्याकरन भासा के आधार आय। छत्तीसगढ़ी भासा के व्याकरन बने 130 बछर होगे फेर हमेशा ओला बोली कहिके दबाय के कोसिस करे गीस। आज भी बड़े-बड़े हिन्दी के व्याख्याता मन ताली ठोंक के कहिथें के छत्तीसगढ़ी के व्याकरन कहां हावय, व्याकरन होय ले भासा नई बन जाय।
दूसर बात छत्तीसगढ़ी ह बंटाय हावय बिलसपुरिहा अउ रयपुरिहा। इंखर आपस म तालमेल बइठत नइए। सब अपन-अपन डाहर खिंचत हावय। राजभाषा आयोग छत्तीसगढ़ी भासा के प्रांतीय सम्मेलन करत हावय। बहुत अच्छा परयास आय। तीन बेर ये कार्यक्रम होथे। धीरे-धीरे पटरी म आवत हावय। विसय चयन बहुत बड़े बात आय। विसय ल देख के लगथे के ये कार्यक्रम सिरिफ एक खानापूर्ति तो नोहय। हां, फेर कुछ 'हलचलÓ तो होवत हावय। पुस्तक प्रकासन बर पइसा देना एक अच्छा पहल आय, अब खुल के पुस्तक छपई होवत हावय फेर गद्य कतका? ये प्रश्न अभी भी खड़े हावय।
एक विसय बहुत अच्छा रहिथे ''छत्तीसगढ़ी भासा के अन्तरसंबंधÓÓ येखर ले एक गौरव के एहसास होथे। जेन मन छत्तीसगढ़ी ल हेय न•ार ले देखथें तिंखर आंखी खुलत जात हावय। आज विस्व म लुप्त होवत भासा के पीरा दिखत हावय। हर दिन एक भासा लुप्त होवत हावय। आज छत्तीसगढ़ के हर बोली ल सहेज के रखे के जरूरत हावय। जतका भी बोली हावय ओमा सिक्छा विभाग तो पढ़ाए के काम करत हावय ''राज्य संसाधन केन्द्र प्रौढ़ सिक्छाÓÓ घलो छै भासा म काम करत हावय। छै भासा के प्रवेसिका तइयार हावय। कुडुक, सादरी, हल्बी, गोंडी, सरगुजिहा अउ छत्तीसगढ़ी। ये भासा ऊपर जब हमन काम करेन तब पता चलिस के सब ऊपर छत्तीसगढ़ी लागू करना एक बोझ आय। छत्तीसगढ़ी समझे म ये मन ल तकलीफ होही अउ हमन ल घलो ये बोली ल समझे म तकलीफ होथे।
एक भासा बने म हजारों बछर लगथे। ओला मेटाय के प्रयास काबर सबो के अस्तित्व बने रहना चाही। छत्तीसगढ़ म घलो दूसर राज सरिख सब बोली म पढ़ाई होना चाही। अपन मातृभासा ले हिन्दी तरफ तो सब ल जाना हे। छत्तीसगढ़ी बोलइया के संख्या जादा हावय। येला छेत्र म न बांट के एक करना जरूरी हावय। जेखर बर मानकीकरन होना चाही। एक सब्द के छेत्रीय सब्द ल पर्यायवाची मान के रखे जाय अउ ये सबो सब्द के प्रयोग करे जाए।
अब अगले प्रांतीय अधिवेसन म ये मानकीकरन ऊपर पूरा साहित्य आना चाही तभे ये राजभासा के अस्तित्व ल माने जाही। नइते ये ह एक खानापूर्ति अउ अध्यक्छ सदस्य ल पइसा देय के एक उदिम ही कहे जाही। काबर के पद लोलुपता बाढग़े हावय। जेन आथे तीन साल तक गाड़ी, पइसा झोंकथें अउ चल देथे। ये कार्यक्रम ले कुछ जागृति होवत हावय फेर मानकीकरन के बिना सब बेकार आय। मानकीकरन आठवी अनुसूची बर एक भार के काम करही। यदि मानकीकरन राजभासा आयोग के काम नइये तब काकर आय? राजभासा आयोग ले फायदा काय होवत हावय? फायदा कोन ल होवत हावय? यदि आयोग नई होही तब भासा बर काम कोन करही? प्रश्न बहुत अकन हावय। सब ल सोचना हावय।


text:
सुधा वर्मां
एक समय रहिस हे जब द्रोणाचार्य सरिख गुरु रहिस हे। अइसने अउ कईझन गुरु होईन। गुरु के जगह सबले ऊंचा राहय। हमन लइका रहेन तभो गुरुजी के अपन इस्थान रहिस हे। गुरुजी अउ बैद्य याने डॉक्टर परिवार के एक सदस्य सरिख हो जांय। परिवार के कोनो भी कठिनाई म ये मन घरेलु सलाह घलो देवत रहिन हें। समय गुजरत गीस अउ गुरु के रूप बदलत गीस।
सामाजिक परिवर्तन होइस अउ रहन-सहन के संग-संग पाश्चात्य संस्कृति के प्रभाव सबो ऊपर परिस। ये संस्कृति नैतिक पतन म सहायक होगे। समाज म स्त्री के सुतंत्रता ल प्राथमिकता देय गीस। नैतिक पतन डाहर जात काली के युवा अउ आज के युवा अउ प्रौढ़ दूनो वर्ग अपन पतन के प्रभाव ल देखाय ले धरलीस। अइसे कई उदाहरण हावय जेन ह आज गुरु सिस्य के संबंध ल दागदार बनावत हावय। छोटे से लड़की ले लेके चालीस-पचास बछर तक के महिला संग बलात्कार के संग-संग छेड़छाड़ घलो होवत हावय। छत्तीसगढ़ के कई आदिवासी छात्रावास येखर उदाहरन हावय।
छत्तीसगढ़ के ताजा घटना ल लेबे तब जांजगीर के अकलतरा विकास खंड के अन्तर्गत अवइया ''पोड़ीदल्लाÓÓ के शासकीय हायर सेकेण्डरी इस्कूल के प्राचार्य व्यंकट रमन प्रताप पाटले के कारनामा के अइसना रहिस हे के उहां के छात्रा मन कलेक्ट्रेट जाके कलेक्टर करा अपन शिकायत करिन। एक शिक्षक के अतेक हिम्मत के इस्कूल म दरवाजा बंद करके पढ़ाना अउ अस्लील फोटो दिखाना, गंदा हरकत करना। एक मर्यादित लइका या छात्रा मुंह नहीं खोल सकिस। जब पानी मुड़ ले ऊपर होगे तब ये बात आगू अइस।
ये सिक्छक के संस्कार कइसना रहिस होही? ओखर परिवार अउ ओखर सिक्छक कइसना रहिस होही? आज के लइकामन एक सिक्छक ऊपर विस्वास करहीं? भविस म अपन लइका मन ल सिक्छक संग पढ़े बर अकेल्ला छोड़हीं? सोचे के बात आय। अवइया समय म सायद घर में नेट दुवारा ही पढ़ई होही अइसे लगथे। सामाजिक परिवर्तन तेजी ले होवत हावय। अभी कुछ घटना मारपीट के घलो होय हावय। एक घर म पढ़इया सिक्छिका ह लइका ल पटक-पटक के मारत रहिस हे, ये ह ओखर घर म लगे सीसी कैमरा ले दुनिया ह देखिस। अभी-अभी रयपुर के एमजीएम इस्कूल के एक टीचर ह चौथी पढ़इया लइका ल अतेक मारिस के ओ ह बेहोश होय ले लगगे। आज मीडिया के अइसे जाल बगरे हावय के छोटे-छोटे घटना ल जम्मा देस ह देखथे।
ये घटनाक्रम सिक्छक के प्रति सम्मान जगा ही के डर पैदा कर ही सोचे के बात आय। एक समय रहिस हे जब गुरुकुल म सिस्य कई बछर राहय। एक विस्वास के संग राजा रंक सबो अपन लइका मन ल छोड़ देवयं। आज तो पांच घंटा छोड़े म भी एक दहसत रहिथे। आज के लइका एक सिक्छक ल कोन नजर ले देखथे? ये ह सोचे के बात आय ये सब घटना के बाद बने सिक्छक ल घलो सम्मान नई मिलय। आज सिक्छक के संग लइका मन हाथ मिलाथें, पैर छुए के प्रथाखतम होवत हावय। येखर इही मतलब आय के अब गुरु सिस्य दोस्त बनत हावयं, सम्मान बर कोनो जगह नइये। दोस्ती के आड़ म बहुत कुछ हो जथे। अइसना बेरा म सिक्छक दिवस काय संदेस देथे ये ह सोचे के विसय आय।